René Cassin pastorala aipagai Donibane Lohizunen — Euskal kultur erakundea\nEkainaren 26an, asteazken arratsaldeko 18:30etan, Jean Louis Davant-ek berak idatzi René Cassin pastoralari buruzko mintzaldi bat eskainiko du Donibane Lohizuneko Ravel entzutegian. Uda honetan Sohütan emana izanen den pastoral berri honen nondik-norakoak hurbiletik ezagutzeko parada ezin hobea.\nJean-Louis Davant antzezle berak idatzi "Xiberoko Jauna" pastoralean 2008an (argazkia: Jakes Larre - EKE)\nJean-Louis Davant Iratzabal idazle, olerkari, bertsolari, pastoral idazle eta euskaltzaina da. Olerki eta Historia liburu andana idatzia ditu, bai eta Pastoral batzu ere (Antso Handia, Aguirre Presidenta, ...).\nSohütan emana izanen den pastoralak, René Cassin baiones famatuaren bizia kondatuko du. Besteak beste, Giza eskubideen deklarapenaren idazleetariko bat izan zen 1948an.\nRené Cassin pastorala, Sohütan (Xiberua) emana izanen da 2013ko uztailaren 28an eta abuztuaren 4an. Donibane Lohizuneko hiriak “Pastorala-autobusa” antolatzen du abuztuaren 4an Sohütara joateko ( Turismo Bulegoa 05 59 26 03 16.)\nDonibane Lohizuneko Kultura Zerbitzua : 05 59 51 61 65\nEKE-k eta Elkar Fundazioak literatura sorkuntza laguntzeko beka berri bat abiarazi dute


Karrika 16. 1998ko uztaila – Karrikiri\nKarrika 16. 1998ko uztaila\nBai, hor gabiltza (ia) guztiok zaldi, zezen, ardi,idi edo bildots, batzuek ardotan blai, besteak txanpainetan, edo ur-izerditan ere. Baina Euskaraz blai ere nahi genuke, eta sanferminetan, edozer ere dela medio, mihia dantzatzen trebeak bagara, eta urtean zehar baino gehiago elkartzen bagara lagun, adiskideekin, edo etsai eta aurkariekin ere, eta solasari aukera gehiago ematen badiogu, eman diezaiogun era berean Euskarari behar bezalako denbora. Jakinik, batetik, euskaldun askoren anfitrioi izan beharra dugula, eta, bestetik, gure arteko askok igual ikasturtean zehar egin dezaketen mintza praktika eskas dela, eta egun horiek aproposak direla irakaslearen belarri finari minik egin gabe mintzatzeko.\nTira, bada, jatortasun pixka batez jaietan ere behar duenari laguntza eta adorea eskain diezaizkiokegu, eta Euskal Herrietatik heldu direnei ere guztiz abegikor azaldu.\nBaina, eta sanferminak ez direnean, zer? Hara, gu behintzat, honez gero konturatu bide zaretenez, saiatzen gara, gogotik saiatu ere, ardura eta zeregin horietan aurreratzen. Izan ere, festetan Euskaraz blai agertu bai baina, areago, hobe baikenuke, denbora eta egun guztietan, Euskara festaz blai.\nZeren eta, KARRIKIRIn baitakigu akuilua sartu nahi digutenak, toreador eta pikador, urte guztian direla traidor, erdarak ez direla sanferminetan baino atzerago gelditzen; baina Kamkiri zezentto abila ez dute hain erraz harrapatuko.\nKARRIKIRIko zuen lagunen aldetik, gure desiorik hoberenak heldu den festa arorako, iraila arte ez baikara zuekin berriro mintzatuko; bizkor izan eta aldi goxoa iragan sanferminetan.\nEgilea karrikiriArgitaratze-data 1998-07-01 2015-02-26 Kategoriak KarrikaEtiketak 1998\nAurrekoa Aurreko sarrera: Karrika 15. 1998ko ekaina\nHurrengoa Hurrengo sarrera: Karrika 17. 1998ko iraila


Lantaldeetan eraginkortasunez lan egiteko gida - Berriak - UrolaKosta\nLantaldeetan eraginkortasunez lan egiteko gida\nUrola Kostako Udal Elkarteak proiektu bat garatu du, enpresetan kultura eraikitzailea sustatzeko. Proiektu horren barruan, gida bat landu dugu, talde-lanean eraginkorragoak izaten laguntzeko jarraibideekin. Hemen duzu eskura.\nGidaren helburu nagusia da enpresan modu eraikitzailean taldean lan egiten laguntzea. Gidak talde-lanean eraginkortasunez jarduteko oinarrizko jarraibide eta edukiak lantzen ditu.\nUgaria da arlo horretako bibliografia eta ikerketen emaria, baina enpresek oinarrizko jarraibideak behar dituztelakoan gaude. Hori dela eta, gida honen helburu da: oinarrizko jarraibideak ematea, kontzeptuak argitzea eta lantalde eraginkorrak sortzeko eta kudeatzeko hainbat tresna eskaintzea.\nHori dela eta, ondorengo atalak landu ditugu (adibide zehatzekin osatu dugu gida):\n1. Zer da gida\n2. Talde-lana: definizioa\n3. Lantalde eraginkorrerako eredua\n4. Nola sortu lantalde bat\n5. Taldearen testuingurua\n6. Lantaldearen egitura\n7. Talde prozesuak\n8. Talde-lanerako tresna erabilgarriak\nGida hau landu dugu "Errendimendu altuko taldeak" izeneko egitasmoan, 2015ean zehar eskualdeko enpresekin egindako lanketaren emaitza gisa.\nEgitasmo hau Gipuzkoako Foru Aldundiaren "Enplegua sustatzeko tokian tokiko dinamizaziorako" programaren 2014ko deialdiaren baitan garatu da. Proiektuaren %50 EGEGk finantzatu du, "Europa egiteko modu bat".\nOinarrizko gida, taldean mnodu eraikitzailean lan egiteko [pdf]


Etapa 10: Armiñón-Salcedo EUS - rutasverdes - web.araba.eus\nEtapa 10: Armiñón-Salcedo EUS - rutasverdes\nEtapa honek Miranda de Ebroko arroko iparraldeko ertzeko herrialde txikiak lotzen ditu, Zadorrako arrotik Baiako arrora salto eginez. Hainbat mugarri monumental nabarmentzen dira, bereziki Quintanillako seinale optikoen dorrea eta Armiñongo zubi historikoa eta ondare eraikia.\n0 km.- ARMIÑON\nZadorrako 6 arkuko Erdi Aroko zubi bikaina gurutzatuko dugu. Zubi garrantzitsua da, antzina bertatik igarotzen zelako Madrildik Frantziara zihoan posten erregebidea. Trenbidearen tunelaren azpitik pasako gara eskuinean jarraitzeko trenbideekiko paraleloan.\n0,56 km.- BIDEGURUTZEA\nEzkerretara biratu eta gutxika igotzen hasiko gara laborantzen artean Gaztelugain muinoa inguratzeko eta El Sombrio harantxo estuan sartzeko. Hainbat desbideratzeren ondoren Gaztelugainera helduko gara.\n3,14 km.- GAZTELUGAIN\nInbasio napoleonikoetan zehar mezuak helarazteko eraikitako seinale optikoko dorre zaharberritu horretara helduko gara. Bertatik Zadorra, Baia eta Ihudako haranak ikusi ahalko ditugu. Bidea jarraituko dugu.\n5,23 km.- QUINTANILLA\nIturria eta eliza ikusiko ditugu eta herritik aterako gara pista zabaletik. Tarte bat igarota, ezkerrean dagoen bidexka zati batek, landaretza ugariz inguratuta, tokiko errepideraino hurbildu eta Igayra eramango gaitu.\n7,05 km. IGAY\nHerriko elizara helduko gara eta horren atzetik hasten den eta Baia ibairaino jaisten den bide zahar bat hartuko dugu. Zubia, autopistako tunela eta trenbidea zeharkatuko ditugu eta bidegurutze batean erdiko pista hartuko dugu topatuko dugun hurrengo herriraino bide on batetik igotzeko.\n10,36 km.- VILLABEZANA\nHerria pasa eta tokiko errepidetik atera. Ezkerraldean bide zaharra aurkituko dugu soroen eta artadi orbanen artean eta pista zabal bat jaitsi arte jarraituko dugu. Pista hori eskuinetik hartuta hurbil dugun Salcedo herrixkara eramango gaitu.\nArmiñon-Salcedo (PDF) Armiñon-Salcedo (KMZ) Armiñon-Salcedo (GPX)


Araia-Asparreneko Umore Antzerkiaren XXII. Jaialdia | Añanako Kuadrilla – Turismoa\nAraia-Asparreneko Umore Antzerkiaren XXII. Jaialdia\nAraiako Umore Antzerkiaren XXII. Jaialdiak datorren abuztuaren 12an altxatuko du oihala, badituelarik egitarauan, Asparrenean ematekoak diren 12 ikuskizunez gain, 25 ikuskizun Araiatik kanpo, kalean lan egiten duten konpainiek 17 herritan ematekoak.\n“Jaialdi honek 22 urte daramatza ezin egokiago lanean, interesa pizten du lehen bezala, eta oihartzuna du Arabako lurraldea baino askoz harago, eta, hori dela-eta, udako ekitaldirik ospetsuenetakoa da Euskal Herriko kultur eremuan”. Hala baieztatu du Euskara, Kultura eta Kirol saileko diputatu Igone Martínez de Lunak, jaialdia aurkezterakoan.\nEkimen honek, zeina Porpol antzerki taldearen kar eta gogoari esker hasi baitzen, barneko zein aire zabaleko antzezlanak dakartza urtero-urtero, ume nahiz helduentzat, euskaraz, gaztelaniaz nahiz keinuaren hizkuntza unibertsalean, Euskal Herriko produkzioek nahiz Estatuko beste batzuek eta nazioartekoek emanik.\nAntzerki eskaintza hau bi blokek osatzen dute: batetik, Araian ematekoa den bloke nagusia, abuztuaren 12tik 16ra bitartean, 12 emankizunez osatua, eta, bestetik, herriz herrikoa, abuztuaren 14tik 29ra bitartean, 25 emankizunez osatua, Arabako Lurralde Historikoko 17 herritan ematekoa.\nJaialdiak, hasiera-hasieratik, erakundeen babesa izan du, zehatz esanik, Arabako Foru Aldundiarena. Edizio honetarako, Arabako Foru Aldundiak 12. 000 euro eman ditu, eta moldiztegi lan guztiak ordaindu, Araian ematekoak diren hamabi antzezlanetarako, eta, herriz herriko zatirako, berriz, 24.750 euro, ikusirik zeinen nabarmenki hazi den udalen eskaera; bestalde, udalek gastuen erdia ordaindu dute. Zenbateko hori aurreko edizioko aurrekontua baino % 50 gehiago da, zeina 18.000 euro izan baitzen.\nIgone Martínez de Luna Euskara, Kultura eta Kirol Saileko diputatuak Consuelo Auzmendi Asparreneko alkatearen eta Javier Alkorta Umore Antzerkiaren Jaialdiaren zuzendariaren ondoan aurkeztu du jaialdia. Bere hitzaldian, jaialdiaren bizi luzea nabarmendu du, 22 urte egin baititu aurten, eta jendearen artean izan duen arrakasta handia, Araban ez ezik, baita ere Euskal Herriko eta Estatuko hainbat lekutan ere. Horregatik guztiagatik, bere irudiko, jaialdi hau “udako ekitaldirik ospetsuenetakoa da Euskal Herriko kultur eremuan”.\nAraian egitekoa den jaialdiaren zatirako sarrerak Gasteizko Casa del Libro liburu-dendan daude aldez aurretik salgai (Arka kalea, 11), eta Aguraingo turismo bulegoan eta Araiako Casino tabernan ere bai.\nJaialdiari buruzko argibideak, telefono honetan: 678 731 698\nArgibide gehiago, web orri honetan: www.jaraialdia.com. Horko fitxategietan dago emankizunen egitaraua, tauletan antolatua.\nMarcel Gros “Particular” Kuartangoko igerilekuetan 19:30ean\nMarcel Gros “Particular” Ribavellosako enparantzan 20:00etan\nOrtzi Acosta “Ilusioa” 19:30ean Sobron Alton\nCircotito “Despistados” 20:00etan Manzanos-en\nMaintomano “Ekilibua” Gatz Haranean 20:00etan (Añana-Gesaltza)\nOrtzi Acosta “Ilusioa” 20:00etan Zanbranako igerilekuetan


oinarripen / oinarritzapen\noinarritu, oinarri, oinarritzen 1 du ad oinarri eman, oinarritzat hartu.\nNeure eskuz oinarritu nuen lurra, neure eskuz hedatu zerua. Elizen arteko biblia Is 48,13\nSendo oinarritu duzu zeure gaztelua etsaien aurka, etsai mendekuzaleak isilarazteko. Elizen arteko biblia Sal 8,3\nSakrifiziotik behar da hasi, maitasuna oinarritzeko. Josu Zabaleta «Gerrako pilotu» - Antoine Saint-Exupéry - 183. orr.\nIdeiak edo sentimenen edo hausnarketaren emaitza dira; haien balioa esperientziak oinarritzen eta mugatzen du. Askoren artean «Filosofiako gida» - 81. orr.\nArrazoiketa publiko bat oinarritzeko ez digu balio. Joxe Azurmendi «Euskal Herria krisian» - 25. orr.\n"Physis" hitza "fusein" berbatik dator -garatu, handitu-, eta une batean printzipio suprafisiko -metafisiko- baten beharra duela ikus dezakegu, batez ere transzendentzia hori oinarritzeko. Askoren artean «Filosofiako gida» - 55. orr.\nBakotxak behar dik noizbait bere autonomia oinarritu! Michel Oronoz «Oilandoiko ermita» - 185. orr.\nBalioak absolutuki oinarritu, erlijioek egiten zuten. Joxe Azurmendi «Euskal Herria krisian» - 42. orr.\nFilosofoek, morala razionalki oinarritu nahi izaten zuten. Joxe Azurmendi «Euskal Herria krisian» - 269. orr.\n2 (-n atzizkiaren eskuinean)\nErlijioa denboraren poderioz gudaloste talde batean oinarritu zen. Gotzon Garate «India harrigarria» - 50. orr.\nNireei diedan maitasuna odol emaitza honetan oinarritu dut, amak berea esne emaitzan oinarritzen duen bezala. Josu Zabaleta «Gerrako pilotu» - Antoine Saint-Exupéry - 183. orr.\nNire zibilizazioak, berriz, giza harremanak Gizonaren gurtzan oinarritu nahi izan ditu. Josu Zabaleta «Gerrako pilotu» - Antoine Saint-Exupéry - 170. orr.\nSakrifizioan oinarritu zuen Gorostidik bere berrogei urteko militantzia. Joseba Zulaika «ETAren hautsa» - 142. orr.\nNago, simulazio hutsean oinarritu izan dugula gure prestakuntza. Andoni Egaña «Hogeita bina» - 37. orr.\nFrantziskok apaltasun eta pobretasunik handienaren gainean oinarritu zuen bere burua. Askoren artean «Asisko Frantzizko, Asisko Klara» - 542. orr.\n· 3 da ad oin hartu, oinarri hartu.\nEleberri honetan oinarritu omen zen Alfred Hitchcock, The Lodger filmatzeko. Anton Garikano «Bederatzietatik bederatzietara» - Leo Perutz - 8. orr.\nBetiereko erretorika alferrikakoetan oinarritu ordez, bide berri bati ekin dio Seaskak. Hasier Etxeberria «Patri maitea» - 67. orr.\nZertan oinarritzen da adiskidetasuna? Xabier Olarra «Azken hitzordua» - Sandor Marai - 119. orr.\nNire hitza eta predikua ez ziren giza jakinduriazko argudiotan oinarritu, Espirituaren indarrean baizik. Elizen arteko biblia 1 Ko 2,4\nFedean oinarritu beharrean, egintzetan oinarritu zirelako. Elizen arteko biblia Erm 9,32\nArgazki-estilo asko oinarritzen dira denbora inplizituki argazkian txertatze honetan. kanpoko merkatuen zabalkundean huts-hutsik oinarritzen zen hazkunde baten mugak. Josu Zabaleta «Irudia» - Jacques Aumont - 159. orr.\nBaina, tira, eman dezagun erretzen dela, aseguratu gabe, zure zifrak oinarritzen diren epea baino lehen. Xabier Olarra «Deabruaren hiztegia» - Ambroise Bierce - 38. orr.\n3 (forma ez jokatuetan)\nGure predikua, izan ere, ez zen uste okerretan oinarritua, ez eta asmo maltzurrez nahiz engainuz egina ere. Elizen arteko biblia 1 Ts 2,3\nLehengoa emozioan oinarritua bazen, oraingoa arrazoian oinarritu behar da. Joseba Zulaika «ETAren hautsa» - 117. orr.\nGure zibilizazioa, neurri handi batean, itzulpenean oinarritua dago. Anjel Lertxundi «Mentura dugun artean» - 176. orr.\nHogeita sei premisotan oinarriturik, Jainkoaren existentzia eta haren ezaugarri kardinalak, bakartasuna eta gorpuzgabetasuna, frogatuko ditugu. Xabier Kintana «Alderraien gidaria» - Mose ben Maimon - 16. orr.\nZilbor-hesteko odol-laginen banku pribatu hauen negozioa transplante autologoan oinarriturik dago, beraz. Berria - Gaiak 2006-03-14\nEgia-irizpide batean oinarrituriko jakintza espekulatiboarena da ikusmolde hori. Juan Garzia «Sagua, eulia, eta gizakia» - François Jacob - 142. orr.\nTalaia fundazioak 1996an eskatutako hitzaldi batean oinarrituta dago. Bernardo Atxaga «Lekuak» - 241. orr.\nOspea ekarri zion unibertsoa (Sekula Betiko Lurraldea, Peter Pan, Kako-oker pirata...) idazlearen beraren bizitza latzean dago oinarrituta. Julen Gabiria «Peter Pan» - James Matthew Barrie - 7. orr.\nEz du nahi laborategiko esperimentuetan oinarritutako eztabaidarik, eta ez du kontuan hartu nahi pertzepzio "naturala" baizik. Josu Zabaleta «Irudia» - Jacques Aumont - 54. orr.\nabsolutuki oinarritu (3); datuetan oinarritu (6); defentsa sendoan oinarritu (3); defentsan oinarritu (6); defentsan oinarritu zuten (3); emaitzetan oinarritu (3); errespetuan oinarritu (4); eskubidean oinarritu (4); euskalkian oinarritu (4); hutsean oinarritu (4); ikerketan oinarritu (3); ikerketetan oinarritu (3); justizian oinarritu (3); lanean oinarritu (8); legean oinarritu (5)\noinarritu da (59); oinarritu dira (23); oinarritu ditu (3); oinarritu du (24); oinarritu dut (3); oinarritu dute (10); oinarritu gara (7); oinarritu zarete (3); oinarritu zen (39); oinarritu ziren (17); oinarritu zuen (34); oinarritu zuten (11); oinarritu zuten garaipena (3)\npuntutan oinarritu (4); sendo oinarritu (3); sisteman oinarritu (3); susmoetan oinarritu (3); talde lanean oinarritu (4); txostenetan oinarritu (3); zertan oinarritu (10); zutabetan oinarritu (4)\narau batean oinarritua (3); dago oinarritua (20); lanean oinarritua (3); nobelan oinarritua (3); oinarritua da (8); oinarritua dago (21); oinarritua egon (5); oinarritua egongo (3); oinarritua egotea (3); oinarritua izan (3); oinarritua zegoen (5)\ndaude oinarrituak (5); oinarrituak dira (5)\noinarrituko dira (8); oinarrituko du (6); oinarrituko gara (4); zertan oinarrituko (5); zertan oinarrituko da (3)\nlanetan oinarriturik (3); liburuan oinarriturik (5); oinarriturik dago (6); oinarriturik daude (4)\nherriaren eskubidetan oinarrituriko (3); justizian oinarrituriko (5); oinarrituriko bakea (3); oinarrituriko ekonomia (3); oinarrituriko filmak (3); oinarrituriko sistema (3)\naraudian oinarrituta (4); arauetan oinarrituta (6); artikuluan oinarrituta (7); autodeterminazio eskubidean oinarrituta (4); autogestioan oinarrituta (3); berdintasunean oinarrituta (4); bizitzan oinarrituta (3); dago oinarrituta (11); datu horietan oinarrituta (3); datuetan oinarrituta (7); datuotan oinarrituta (3); defentsan oinarrituta (4); deklarazioan oinarrituta (3); deklarazioetan oinarrituta (5)\nekonomikoetan oinarrituta (3); elkartasunean oinarrituta (3); emaitzetan oinarrituta (4); errealitatean oinarrituta (3); errespetuan oinarrituta (6); eskarmentuan oinarrituta (3); eskubidean oinarrituta (7); eskubideetan oinarrituta (6); esperientzian oinarrituta (7); esperientzietan oinarrituta (4); giza eskubideetan oinarrituta (3); hitzetan oinarrituta (3); hutsean oinarrituta (3)\ninformazioan oinarrituta (3); ipuinean oinarrituta (3); lanean oinarrituta (3); lanetan oinarrituta (3); legean oinarrituta (5); liburuan oinarrituta (4); mendekuan oinarrituta (4)\noinarrituta dago (42); oinarrituta daude (10); oinarrituta egin (11); oinarrituta egin du (3); oinarrituta egon (12); oinarrituta egongo (7); oinarrituta erabaki (4); oinarrituta eraiki (6); oinarrituta hartu (3); oinarrituta hartzen (3); oinarrituta idatzi (4); oinarrituta izan (3); oinarrituta lortu du (3); oinarrituta sortu (7); oinarrituta sortu zuen (3); oinarrituta zeuden (3)\nplanean oinarrituta (3); poemetan oinarrituta (3); polizi deklarazioetan oinarrituta (3); printzipioan oinarrituta (3); printzipioetan oinarrituta (5); susmoetan oinarrituta (3); txostenean oinarrituta (10); txostenetan oinarrituta (4)\nzertan oinarrituta (4)\nakordioan oinarritutako (3); aniztasunean oinarritutako (7); artemisinan oinarritutako (3); autodeterminazio eskubidean oinarritutako (6); bakean oinarritutako (3); balioetan oinarritutako (3); berdintasunean oinarritutako (18); berdintasunean oinarritutako gizarte (3); bertuteetan oinarritutako (5); bertuteetan oinarritutako teoria (3); borondatean oinarritutako (3); defentsan oinarritutako (4); demokrazian oinarritutako (7)\neginbeharretan oinarritutako teoria (4); ekintzaren ondorioetan oinarritutako (3); elkarrizketan oinarritutako (6); elkartasunean oinarritutako (6); ereduan oinarritutako (3); errealitatean oinarritutako (4); errespetuan oinarritutako (12); eskubidean oinarritutako (6); eskubideetan oinarritutako (8); eskubidetan oinarritutako (5); eskubidetan oinarritutako bakea (5); ezaugarri genetikoetan oinarritutako (3); ezberdintasunean oinarritutako (3); garapen iraunkorrean oinarritutako (4); gezurretan oinarritutako (5); giza eskubideetan oinarritutako (4); gorrotoan oinarritutako (5); hutsean oinarritutako (3)\niraunkortasunean oinarritutako (3); justizian oinarritutako (11); justizian oinarritutako bakea (4); lanean oinarritutako (8); legean oinarritutako (4); liburuan oinarritutako (4); mendekuan oinarritutako (3); nortasunean oinarritutako (5)\nobran oinarritutako (5)\noinarritutako alternatiba (3); oinarritutako arte (3); oinarritutako bake (3); oinarritutako bakea (11); oinarritutako demokrazia (4)\noinarritutako ekintza (4); oinarritutako ekonomia (5); oinarritutako erabaki (3); oinarritutako eredu (6); oinarritutako eredua (4); oinarritutako espetxe (5); oinarritutako espetxe politika (3); oinarritutako estrategia (4); oinarritutako europa (4); oinarritutako euskal herria (3); oinarritutako fikzioa (3); oinarritutako film (3); oinarritutako filma (7); oinarritutako garapen (3); oinarritutako gizarte (8); oinarritutako gizartea (3); oinarritutako harreman (4)\noinarritutako ikuskizuna (7); oinarritutako irtenbide (4); oinarritutako jokalekua (3); oinarritutako konponbide (3); oinarritutako konponbidea (4); oinarritutako lan (3); oinarritutako lana (6); oinarritutako legea (3); oinarritutako liburua (3)\noinarritutako obra (5); oinarritutako plana (3); oinarritutako politika (10); oinarritutako sistema (10); oinarritutako talde (6); oinarritutako teoria (11); oinarritutako teoria etikoak (7); oinarritutako teoria etikoen (3); oinarritutako terapia (3)\nonarpenean oinarritutako (3); ondorioetan oinarritutako (6); ondorioetan oinarritutako teoria (4); paisaietan oinarritutako (3); subiranotasunean oinarritutako (4); zatiketan oinarritutako (4); zuzenbidean oinarritutako (3)\nartikuluan oinarrituz (3); datuetan oinarrituz (6)\nberdintasunean oinarritzen (8); berdintasunean oinarritzen da (3); boterean oinarritzen (3); datuetan oinarritzen (4); defentsan oinarritzen (11); defentsan oinarritzen da (4)\nerrealitatean oinarritzen (4); errespetuan oinarritzen (9); errespetuan oinarritzen da (3); esperientzian oinarritzen (3); fedean oinarritzen (3); gezurretan oinarritzen (3); harremanean oinarritzen (3); harremanetan oinarritzen (4)\nideietan oinarritzen (4); informazioan oinarritzen (3); lanean oinarritzen (4); legean oinarritzen (7); legean oinarritzen da (3)\noinarritzen da (298); oinarritzen dira (78); oinarritzen ditu (6); oinarritzen dituzte (3); oinarritzen du (16); oinarritzen dute (11); oinarritzen gara (8); oinarritzen naiz (3); oinarritzen zara (8); oinarritzen zen (33); oinarritzen ziren (9); oinarritzen zuen (5)\nsinesmenetan oinarritzen (3); tradizioan oinarritzen (3); zertan oinarritzen (47); zertan oinarritzen da (12); zertan oinarritzen zara (7)


P083 Musika, ongizatea eta lasaitasuna haurreskolan :: ikasi :: Udako Euskal Unibertsitatea\nP083 Musika, ongizatea eta lasaitasuna haurreskolan\nIrakasleen formakuntza :: Musika, Hezkuntza\nHasiera-data: 2011(e)ko martxoaren 22a\nAmaiera-data: 2011(e)ko maiatzaren 31a\nOrdutegia: Astean zehar. 17:30-19:30\nAhozko tradizioaren transmisioaren garrantzia du proiektu honek oinarri. Abestiak eta musika ikasteko tresna garrantzitsuak dira; kontzentrazioa, adi egoteko gaitasuna, ahoskera... lantzeko, besteak beste.\nAurrez aurreko saioen datak: martxoak 22, maiatzak 3 eta 31\nItsaso Arrieta Goiri\nKantuen bitartez haurraren identitate eta autonomia pertsonalaren inguruko helburuak landuko dira, besteak beste, gorputza eta norberaren identitatea, eta jokoa eta mugimendua.\nBestalde, ingurune fisikoa eta gizarte inguruneari dagozkion helburuak ere bereziki landuko dira kantuen bitartez, eta, nola ez, ingurune naturalari buruzkoak.\nHalaber, umearen irudimena eta komunikazioa gaitasuna garatzea ere helburua izango ditu ikastaro honek.\nProiektu honen bitartez haurreskoletako hezitzaileek inguruko ahozko tradizioaren garrantziaz hausnarketa egingo dute, inguruan duten materiala jaso beharko dute (aiton-amonengandik, auzoan...) eta ondoren material horren kudeaketa egin beharko dute. Hau da, musikak umearengan duen eragina aztertu beharko dute. Egoera bakoitzean lortu nahi denaren arabera, umearen ongizatea, lasaitasuna... abesti egokiak aukeratzen ikasiko dute.\nMusika edo kanta, jakinduria transmititzeko tresna unibertsal eta garrantzitsuenetakoa\nHerriaren folklorea umearen garapenean\nFolklorea umeari gizartearen nondik norakoak ulertzen laguntzeko bitarteko\nBelaunaldien arteko ahozko tradizioaren transmisioa eten egin da neurri handi batean, eta, batez ere, hizkuntza gutxituen kasuan oinarrizkoa da transmisio hori umearen hizkuntzaren garapenean\nHasierako kantuekin lehen fonemak ahoskatzen, eta haiekin lehen estimulu psikomotorrak jasotzen\nHaurra gizarte bateko partaide sentiaraztea kantuaren bidez\nMusika eta literaturaren arteko lotura: ahozko literaturaren garrantzia\nBesteekiko tolerantzia eta gainontzekoei entzuteko gaitasuna\nAditasuna, kontzentrazioa, memoria, sentsibilitatea...\nAbestiak eta momentuak aukeratzea\nMusika umeak lasaitzeko tresna\nProiektuaren lanketak ordu biko hiru aurrez-aurreko mintegi edo saio izango ditu. Saiotik saiora irakasleak oinarri teoriko bat eman ondoren, hurrengo saiorako egin beharreko lana bidaliko die hezitzaileei. Saiotik saiora, beraz, dokumentazioa biltzen eta honi buruzko hausnarketa egiten joan beharko dira hezitzaileak. Horrela, pausuz pausu azken dokumentua osatzen joango dira hezitzaileak.\neibar, proiektuak, haurreskolak, kantuak, folklorea, trasmisioa, ikastaroak, haurrak, umeak


Eleberri beltza izango dute hizpide Víctor del Árbolek eta Carlos Zanónek datorren asteartean Bilbon\nActualizado 2015/01/16 14:23:43 CET\nBilboko Udaleko Kultura eta Hezkuntza Sailaren "Eztabaidak literaturarekin" ekimenaren bederatzigarren denboraldia hasiko da datorren asteartean, urtarrilaren 20an, Víctor del Árbol eta Carlos Zanón idazle katalanekin. Saioa Bidebarrieta liburutegian izango da, arrratsaldeko 19:30ean, eta Alicia San Juan kazetariak gidatuko du. Bi idazleak emozioei eta eleberri beltzari buruz arituko dira.\nAntolakuntzak jakinarazi duenez, gero eta kalitate handiagoko lanak eskatzen dituzten irakurleen artean gero eta jarraitzaile gehiago dituen generoa da eleberri beltza, eta ekitaldiko gonbidatuek ezaugarri komunen bat badute, genero horretan egindako ibilbide aintzatetsia eta sariz betetakoa, hain zuzen ere. Biek ere asko zaintzen dute euren pertsonaien soslaia, sentimenduak idazlanen funtsezko parte bilakatuz.\nVíctor del Árbolek (Bartzelona, 1968) aintzatespen ugari lortu ditu. Fernando Lara Sariaren finalista izan zen 2008an, "El abismo de los sueños" lanarekin, eta ONCEk antolatutako Tiflos Eleberri Saria irabazi zuen 2006an, "El peso de los muertos" lanarekin. 2011n, hamar bat hizkuntzatara itzuli den eta Frantzian 'best seller' izan den "La tristeza del samurái" argitaratu zuen. Lortu dituen sari ugarien artean, Lyongo Eleberri Beltz jaialdian Le Point argitalpen frantsesak emandako Europako eleberri beltz hoberenaren Le Prix du polar Européen izenekoa nabarmentzen da.\nCarlos Zanóni (Bartzelona, 1966) dagokionez, poeta, eleberrigile, gidoigile, artikulugile eta literatur kritikari da. Vázquez Montalbánen berezko oinordekotzat jotzen dute, eta "Yo fui Johnny Thunders" lanarekin aurkitu zuen bere lekua eleberri beltzaren barruan. Hainbat poesia liburu ere idatzi ditu, eta lan horiek aintzatespen garrantzitsuak ekarri dizkiote.\n2008an idatzi zuen lehenengo eleberria, eta 2009an "Tarde, mal y nunca" argitaratu zuen. 2012an "No llames a casa" lana heldu zen. Lan horrek Valencia Negra sariketako eleberri hoberenaren saria lortu zuen, eta Daniel Calpasoro euskal zuzendariak ditu pelikula bihurtzeko eskubideak.


Melisos Samoskoa - Wikipedia, entziklopedia askea.\n(«Meliso» orritik birbideratua)\nSamos uhartea, K.a. 470\nK.a. 430 (39/40 urte)\nfilosofoa eta gudaria\nMelisos Samoskoa (antzinako grezieraz: Μέλισσος ὁ Σάμιος; ziurrenik K.a. 470) Samosko estatuburu eta itsas komandantea izan zen, Leuzipo eta Demokritoren atomismoan eragin nabarmena izan zuelarik. Samosko itsas armada zuzendu zuen K.a. 441. urtean, Atenastarrak garaitu zituztenean. Parmenidesen ikasle izan zen, bere filosofia hedatu zuelarik.\nBere idazkietatik iritsitakoa Sinpliziok gorde zituenak izan ziren Aristotelesek egotzi zizkiolarik Melisori, hauetan Parmenidesen doktrinaren defentsa sutsua egiten delarik. Jonikoz idatzi zituen bere lanak, hauek argudio zerrenda luzeetan zetzatelarik. Honen ustez izatea infinitua zen, hasiera eta amaierarik gabea, ondorioz jatorria izate ezan ezin zuelarik izan. Ezingo litzateke izate hau suntsitu ez-izate ezin bailiteke izan eta beste zerbaitetan bihurtuz gero ez litzatekeelako suntsituko, eraldatu baizik.\nSinplizioren arabera (Physika), Meliso ez zegoen Parmenidesek izatea eta guztizko izatearen artean egiten zuen desberdintasunarekin ados. Filosofoaren ustez betiereko izatea magnitude neurtezin bat izan beharra zuen, ondorioz aldaezina eta bakarra. Barne edo kanpoko edozein aldaketa pentsaezina litzateke beraz honen ustez, Parmenidesen Bakarra edo errealitate batua ezingo litzatekeela ez izaeran eta kopuruan aldatu inoiz. Ezin da aldaketarik egon batasunaren barnean, edozein banaketak espazioa edo hutsa egotea eskatzen baitu, baina hutsa ez da ezer, beraz ez da.\nZenon Eleakoaek azalduko zuen paradoxan datza bere logikaren zailtasuna, adimenak zentzumenak kontraesaten baititu. Argudio abstraktuak batasunaren barnean aldaketa ezinezkoa dela erakuste du, baina zentzumenek aurkakoa dute erakusten. Parmenidesen tesiak defendatzeko sorturiko argudioak azkenean honen aurka zihoazelarik.\nBNF: 122156852 (data)\nOpen Library: OL2155700A


11 OTS 19\nAndoaingo EAJk hobetu egingo du EH Bilduren aurrekontu proiektua 584.000 euroko emendakin sorta batekin\nMarijo Izagirrerentzat EH Bilduk aurkeztu duen aurrekontu proiektua kontinuista da eta aurreikusten diren inbertsio urriak, soilik erremanentera mugatzen dira eta aldeztu du EH Bilduren nagusikeriaren eta gutxiespen politikoaren aurrean negoziaziorako jarrera dugu, proposamen errealista eta egingarriekin\n04 OTS 19\nDonostiako Udalak 2018ko ekitaldia itxi du 3,9 milioi euroko superabitarekin\nEneko Goia alkateak azpimarratu du, Udalaren finantza- eta ekonomia-egoera ona dela, eta segidako helburuak bete dituela: aurrekontu-egonkortasuna eta finantza-jasangarritasuna.\n27 ABE 18\nGure zuzenketek hirian ezinbesteko diren proiektuei mesede egiten diete eta egun bizi dugun egoera ere hobetzen laguntzen dute\nEAJ-PNVk gobernuak aurkeztutako Aurrekontu proiektua osatzeko eta bideratzeko hainbat proposamen erregistratu ditu\n21 ABE 18\n20 ABE 18\nDonostiako Udalak 2019rako 467 milioi euroko aurrekontua onartu du\nDonostiako Udalbatzak 2019rako aurrekontua onartu du, 2018ko proiektua baino %5 handiagoa. Lehen aldiz hiritarrek zuzenean parte-hartu ahal izan dute aurrekontuaren diseinuan, izan ere, 2,7 miloi euroren helmuga erabaki dute\n30 URR 18\nEtorkizuneko proiektu estrategikoak eta gizarte politika ditu ardatz Foru Aldundiaren 2019ko aurrekontuak\nOlanok nabarmendu du 2015ean hasitako bidea gauzatzea ahalbidetuko duela, Gipuzkoa modernizatuz eta jasaten ari zen geldialdia atzean utziz\n22 ABU 18\nGipuzkoako herritarrek 13.267 ekarpen egin dizkiote 2019ko Aurrekontu Irekiak prozesuari\n2019ko Aurrekontu Irekien prozesuak 13.267 ekarpen jaso ditu hirugarren edizio honetan (2017an baino % 42 gehiago), eta hori errekorra izan da Foru Aldundiak ekimen hau martxan jarri zuenetik. Bi dira ekimen honen helburuak: kontu ematea bultzatzea, eta herritarrek Gipuzkoako aurrekontuak prestatu, garatu eta ebaluatzen laguntzea.\n10 API 18


Sexu-eskubideak | Diccionario Cear\nSexualitatearekin zerikusia duen edozein alderdi guztiz gauzatzearekin lotura duten eskubideak dira. 2006an Osasunaren Mundu Erakundeak (OME) sexualitatea honela definitu zuen: “gizakiaren funtsezko alderdia, bizitza osoan izango duena”. Sexua, genero-identitateak eta -eginkizunak, erotismoa, plazerra, intimitatea, ugalketa eta orientazio afektibo-sexuala biltzen ditu. Pentsamenduen, fantasien, desiren, sinismenen, jarreren, balioen, jokabideen, praktiken, eginkizunen eta pertsonen arteko harremanen bidez bizitzen eta adierazten da. Sexualitateak dimentsio horiek guztiak bil ditzake baina ez dira beti horiek denak bizitzen edo adierazten. Sexualitatean faktore askoren arteko elkarreraginak (faktore biologikoak, psikologikoak, sozialak, ekonomikoak, kulturalak, etikoak, legezkoak historikoak, erlijiosoak eta espiritualak) eragiten du”.\nOrientazio afektibo-sexualari eta genero-identitateari dagozkien sexu-eskubideen onespen formalaren prozesuan azken urteetan egin den urratsik garrantzitsuenetariko bat izan da “Genero Identitatea eta Sexu-joerarekin lotutako Giza Eskubideen Nazioarteko Legediaren Ezarpenari buruzko Yogyakartako Printzipioak” lantzea.\nNazio Batuetako hainbat eremutako adituez (epaileak, akademiakoak eta giza eskubideen erakundeetakoak) osatutako talde batek landu zituen. Printzipio horien aurkezpen ofiziala 2007ko martxoaren 26an egin zen Genevako NBEren Giza Eskubideen Kontseiluan eta Legelarien Nazioarteko Batzordeak berrestu ditu.\nPrintzipio horietan giza eskubideen inguruko arau asko biltzen dira baita sexu-zaletasuna eta genero-identitatearekin zerikusia duten alderdien aplikazioa ere; Estatuek eta Nazio Batuek lesbianen, gayen, transexualen, transgeneroen, bisexualen eta intersexualen (LGTTBI) giza eskubideen babesean aurreratzeko oinarrizko estandarrak ezartzen dituzte. Printzipio bakoitzak eskubideak baliatzearekin zerikusia du (bizitzarako eskubidea, familiarako eta bizitza publikorako eskubidea, pentsamendu-, kontzientzia- eta erlijio-askatasunerako eskubidea eta abar) eta beste eragile batzuei zuzendutako gomendioak biltzen ditu.\n23. Printzipioa asiloa emateari buruzkoa da: “Pertsona orok du beste herrialde batean asiloa eskatu eta lortzeko eskubidea, jazarpen-egoeran baldin bada, baita jazarpenak orientazio sexuala nahi genero-identitatearekin zerikusia duenean ere. Estatu batek ezingo du inor kanporatu, itzularazi edo estraditatu beste inongo Estatura, baldin eta pertsona horrek arrazoiz susmatzen badu Estatu hartan orientazio sexuala nahiz genero-identitatea dela-eta tortura, jazarpena edo beste edozein zigor zein tratu krudel, anker edo iraingarri jasan lezakeela”.\nGenero-identitatea (bereziki, emakumearen edo arautu gabeko identitateen kasuan, esaterako transexualak eta transgeneroak), arautu gabeko sexu-zaletasunak (harreman homosexualak eta bisexualak), sexu-harreman afektibo-sexualetan genero-rolak apurtzea, sexu-praktika ez konbentzionalak eta abar asilo-eskubidearen esparruan oharkabean geratu diren jazarpenerako arrazoia izan dira historikoki; alabaina, gero eta aurrerapen gehiago gertatzen ari dira gai horretan, hain zuzen ere nazioarteko babes-mekanismoen bidez indarkeria mota horiei erantzuna emateko.\nEmakumeak, homosexualak (gizonak nahiz emakumeak) eta transexualak eta transgeneroak dira beren sexu-eskubideen urraketa handiena pairatzen dutenak, askotan ustez demokratikoak eta garantistak diren testuinguruetan.


Fingolfin - Wikipedia, entziklopedia askea.\nFingolfin Tolkienen legendarium ospetsuan agertzen den fikziozko pertsonaia bat da. Silmarillion eleberrian agertzen da. Fingolfin Noldor leinuko elfo bat zen, Finwë erregearen eta honen emazte Indisen semea, baita Findis, Lalwen eta Finarfinen anaia eta Fëanorren anaiordea ere. Fëanorren ondoren,Noldorren bigarren errege gorena bihurtu zen Beleriandeko erbestean.\nNolofinwë eta Aracáno\nBere izena, quenyazko Nolofinwë izenaren sindarinerako itzulpen bat da, eta izen honek "Finwë Jakintsua" esan nahi du. Bere jatorrizko izena Arakáno izango zen Tolkienen arabera, quenyaz "Erregearen Komandantea" esan nahi duena.\n1.2 Erdialdeko Lurraldean\n1.4 Dagor Dagorathean\nFëanorrek bere anaiordea den Fingolfin mehatxatzen du.\nFingolfin, Finwëren semeen artean indartsuena, ausartena eta irmoena zen, eta Fëanor bezala, Noldorrek Amanen gehien ohoratu zuten Eldarretako bat izan zen. Melkorren azpijokoek Fëanor eta Fingolfin elkarrengandik urruntzea eta ondoren elkarren arteko borroka eragin zuten, jarraian Fëanor Tirionetik erbesteratzea eraginez.\nBaina Valinorreko loratze jaian Fëanorrekin bakeak egin zituen, hartzen zuen edozein bidetik berarekin batera joango zela zin eginez. Zin egite honen ondorioz, Fëanorrekin batera joan zen Erdialdeko Lurraldera ihesi, bere gudarosteek Alqualondëko Sarraskian parte hartu zuten, baina Aramanen bertan behera utziak izan ziren, Fëanorren gudalosteek Teleriei lapurtutako itsasontziak hartu eta Ekialdera abiatu zirenean. Honela, Fingolfin, bere seme-alabak eta Finarfinen seme-alabak oinez abiatu ziren Erdialdeko Lurraldera, Helcaraxë deritzona zeharkatuz, "Izotz kraskagarriaren lurraldea". Bidaia zail honetan Noldorretako asko hil egin ziren, horien artean Elenwë, Fingolfinen seme Turgonen emaztea.\nFingolfin eta oso murriztuak geratu ziren bere gudarosteak azkenean Erdialdeko Lurraldera iritsi ziren, eta Mithrimera iritsi zirenean eguzkia lehen aldiz altxatu zen mendebaldetik, Melkorren zerbitzariek Angbandera ihes egin zuten, bidea libre utziz eta Fingolfinek lasai jarraitu ahal izan zuen, honela Angbandeko ateetara iritsiz, baina Melkorren lurrek zuten botere handiaz ohartuta, berriz Mithrimera itzuli zen, bertan ezarriz.\nNoldorrak orain banatuta zeuden Fëanorren traizioaren ondorioz, baina kontu hau Fingonek Maedhros erreskatatu zuenean amaitu zen. Fëanor hil ondoren, Maedhrosek Noldorren errege izateari uko egin eta Fingolfini utzi zion, Finwëren semeen artean nagusiena izateagatik.\nFingolfinek eta Fëanorren semeek propio bezala hartu zituzten Beleriandeko lur askeak, eta beti mantendu zuten Melkorren lurren zaintza, nork noldor printzeen indarra noraino iristen zen jakiteko alde ezberdinetatik eraso zuen. Baina Melkorren gudalosteak Dagor Aglareb edo Gudu Loriatsua izeneko guduan garaituak izan ziren.\nJada arriskuaren jabe ziren Noldorrek euren aliantza sendotu zuten eta Angbandeko setioa hasi zuten, 400 urte iraun zuena, horietan zehar Erdialdeko Lurraldeko gainontzeko herri askeen defendatzaileak eta Melkorren etsairik garrantzitsuenak izan zirelarik. Setioa Dagor Bragollach deritzon guduarekin amaitu zen, "Bapateko Garraren Gudua"rekin, non Angrod eta Aegnor hil ziren, Finarfinen semeak zirenak. Gainera, Fëanorren semeak euren lurretatik erbesteratuak izan ziren.\nFingolfinen kabalgata Angbandeko ateetaraino.\nFingolfin bakarrik joan zen Angbandeko ateetaraino eta Melkor borrokatzera desafiatu zuen, azkenik hilda amaituz (ez aurretik valarra zenbait aldiz zauritu gabe, horien artean aurpegia desitxuratuz eta oin bat moztuz, honen odol isuriak Fingolfin ito zuelarik, borrokan zegoen elforik boteretsuena zergatik zen frogatuz, ez bakarrik jainko bati aurre egin eta hau zauritzeko haina trebeziarekin, baizik eta baita beldurra sentiarazteko ere). Arranoen erregea zen Thorondorrek erregearen gorpua erreskatatu zuen.\nHonela, bere seme Fingon Noldorren Errege Goren berri bihurtu zen. Baina Thorondorrek erregearen gorpua Gondolinera eraman zuen, non Turgonek Mendi Inguratzaileetan bereziki eraikitako mausoleo batean lurperatu zuen.\nFëanor ez bezala, bertan Amaierara arte geratu zena, eta Finrod Felagund ez bezala, utzi egin zituena, Mandosen Geletan Fingolfin Gaueko Harresietatik desagertuko da Iluvatar beraren egoitzaraino, Eära Dagor Dagorathean itzultzeko.\nAmaieran, Fingolfin erregea berriz agertuko da Azken Guduan, Eönwëren lagun bezala, non berriz Melkorren aurka borrokatuko duen, baina, hala ere, Turin Turanbar izango da azken kolpea emango diona bere ezpata Gurthangekin, Valarrak bere familiari egin zizkion gauza txar guztiengatik mendeku bezala.\nAzken aldaketa 28 ekaina 2020(e)an, 20:23(e)tan\nOrriaren azken aldaketa: 28 ekaina 2020, 20:23.


Lehen ministro karguaren zina egin du Alexis Tsiprasek - Mundua - Berria\nLehen ministro karguaren zina egin du Alexis Tsiprasek\nTsiprasen alderdia gehiengo osotik bi eserlekura geratu da, baina Greziar Independenteek babesa emango diote Syrizaren gobernuari. "Oligarkiaren Greziak galdu du gaur; langileen Greziak irabazi du", esan du Tsiprasek bart.\nGreziarrak, gaur, botoa ematen.\nJon Fernandez (berriemaile berezia) -\nEgunsenti gozoa da gaurko Grezian Syrizarentzat. Urtarrilaren 25eko hauteskundeak irabazi ditu, eta ordu gutxi batzuetan Alexis Tsiprasek lehen ministro kargua zin egin du. Gaur goizean jaso du gobernua osatzeko agindua, eta Greziar Independenteak alderdi eskuindarrarekin bildu eta horren babesa eskuratu du.\nKarolos Papulias presidentearen aurrean egin du zin Tsiprasek. Aurretik Atenasko artzapezpikuarekin bildu da jakinarazteko ez zuela formula erlijiosorik erabailiko zin egiteko ekitaldian. Ondoren joan da presidentearen egoitzara kargua zin egiteko.\n"Babesa eskaini diot herrialdean errealitate sozial eta politiko bat eraiki ahal izateko", esan du Panos Kammenos kontserbadoreak bozetako irabazlearekin bildu ostean. Hala, Tsiprasek gaur bertan egin du karguaren zina eta bihar edo etzi iragarriko du gobernu berria.\nZenbait iturriren arabera, litekeena da Kammenosen kontserbadoreentzat izatea gobernu horretako bi ministerio.\nKontserbadoreen konfiantzak, ordea, badu baldintza bat; izan ere, kontserbadoreak ez daude prest To Potamirekin batera joateko. Hala ere, Tsipras To Potamiko Stavros Theodorakisein biltzekoa da egunean zehar, eta baita KKEko buru Dimitris Kutsumbasekin ere.\nGehiengo osotik, hurbil\nBotoen %100 zenbatuta, guztien %36,34 jaso ditu, eta 149 eserleku lortu ditu Greziako Parlamentuan; gehiengo osoa lortzeko bi faltan geratu da. Panos Skourletis bozeramaileak gaur goizean ironikoki esan du hondamendirik ez dela izan: "Eguzkia atera da, kutxa automatikoek dirua ematen dute, eta jendea lanera doa".\nGaraipenaren ondorengo lehen agerraldian Tsiprasek esan zuen austeritatearen amaiera iritsi dela Grezian eta troika iraganeko kontua dela.\nSyrizaren atzetik, botoen %27,81ekin gelditu da orain arte gobernuan izan den ND alderdia, 76 eserlekurekin; Egunsenti Urrekara da hurrena, botoen %6,28rekin eta 17 parlamentarirekin; To Potamik 16 eserleku atera ditu, eta botoen %6,05; KKEk 15 eserleku dauzka, botoen %5,47 lortuta; eta Greziar independenteek eta Pasok alderdiak 13 eserleku dituzte (botoen 4,75 eta 4,68, hurrenez hurren).\nJon Fernandez (berriemaile berezia)\nPanos Tsakloglu: "Syrizak programa betetzen badu, Grezia eurotik atera daiteke"\nDimosthenis Papadatos: "Brusela konbentzituko dugu, beste aukera arriskutsuagoa delako�


José Antonio Pagola - Homiliak: 2016/01/03 - Eguberri ondoko 2. Igandea (C)\nEguberri ondoko 2. Igandea (C)\n2016ko urtarrilaren 3a


RUBEN PICHEL ETA YOREL MARTINEZ, EUSKAL LIGAKO FINALEAN. :: Eple Errenteria\nInicio > RUBEN PICHEL ETA YOREL MARTINEZ, EUSKAL LIGAKO FINALEAN.\nRUBEN PICHEL ETA YOREL MARTINEZ, EUSKAL LIGAKO FINALEAN.\nNork: ikerne zarate.\nKadete Mailako partidako irudia. Argazkia: EPLE\nEPLEko Ruben Pichel eta Yorel Martinez Euskal Ligako larruzko paletako finalean sartu dira. Sestaoko Lagun Artea taldeko palistak irabazi zituzten asteburuan Agustina Otaola Raketista Profesionala frontoian eta 35-30 utzi zuten markagailua. Finala irabazita txapelak Errenteria-Oreretara ekartzea falta zaie EPLEkoei orain.\nUdaberri Txapelketaren gomazko paleta modalitatean Batzokiko Mitxelena eta Labordek ez zuten garaipena lortu. Soraluzeren kontra aritu ziren errenteriarrak eta atzetik ibilita (11-19) markagailuan Soraluzekoekin distantzia murriztea lortu bazuten ere 20ra berdindu arte, azkenean ez zuen lortu garaipenik. Markagailua 21-25 gelditu zen.\nChiapuso eta Zangituk osatutako bikoteak 22-9 irabazi zituzten Lertxundi eta Aranalde oriotarrak. Partida bikaina jokatu zuten EPLEkoek. Kadete Mailan berriz, Migeltorena eta Aranburuk 22-9 irabazi zuten eta final erdietan dira.\nEmaitzak Resultados Jornada 03-07-22\nEmaitzak Resultados Jornada 26-06-22\nEmaitzak Resultados Jornada 19-06-22\nEmaitzak Resultados Jornada 12-06-22\nEmaitzak Resultados Jornada 05-06-22\nEmaitzak Resultados Jornada 29-05-22


Susana Davilak eta Mikel Alvarezek brontzea lortu dute Espainiakoan - Tolosaldea - Tolosaldeko ataria\nSusana Davilak eta Mikel Alvarezek brontzea lortu dute Espainiakoan\nTolosaldeko Ataria 2019-06-21 08:57\nEkainaren 8an eta 9an Espainiako Halterofilia Txapelketa jokatu da seniorretan, Madrilen. Danok Danenako pultsulariak bertan izan dira, brontzezko lau domina lortuz.\nEmakumeen txapelketan Susana Davilak brontzea lortu zuen, baina gaizki lehiatu zen Danok Danenatik azaldu dutenez. Gizonezkoetan Igor Sasiainek 5. postua lortu zuen, oso maila onean lan egin ondoren. "Ezin dugu berdina esan bere anaia Jon Sasiainengatik, ez baitzen bere eguna izan; bi denboralditan altxaldi baliogabeak egin zituen".\nVillabona eta Zizurkilgo halterofilia taldetik azaldu dutenez, lan bikaina egin zuena Mikel Alvarez izan zen. "Taldeko txapeldunari maila zailenean lehiatzea egokitu zitzaion, 81 kilotan, nazioarteko maila duten aurkari batzuen aurka, beraz. Baina beti egiten duen moduan, zuen guztia eman zuen, batere kikildu eta beldurtu gabe. Emaitza ere nola ez, lanaren parekoa izan zen, brontzezko hiru domina ekarri zituen etxera. Gure txapeldun honek, egiten duen lan bikainari esker eta kirol honi jartzen dion gogoa eta esfortzua dela eta, beti lortzen du podiumera igotzea. Ez da lan erraza; baina Danok Danena taldearen izena eta Villabona/Zizurkil herriena ere gorenean uzten saiatzen da beti".


Jasangarritasun Txostena 2020: Lan ekonomikoa - Produktuak eta zerbitzuak bezeroei egokitzea: Kutxabank\n- Erreklamazio-sistemak, jasotako kexak eta horien konponbidea\nNegozioaren ezaugarriak direla eta, Kutxabank Taldeak ez ditu ekoizten edo saltzen bezeroen segurtasuna edo osasuna kaltetu edo haietan eragin dezaketen produkturik edo zerbitzurik. Izan ere, hainbat produktu saltzeko (balioak, egituratutako gordailuak, etab.) kontuan hartzen da indarrean dagoen araudia, finantza kulturara eta bezero potentzialen inbertsio profilari egokitzeko.\nIldo horretan, komeni da goraipatzea MiFID araudia, garrantzitsua delako, eta Kutxabanken inbertsio funtsak saltzean eta delegatutako zorroen aukerako kudeaketa zerbitzuan eragina dutelako.\nKutxabank Taldearen produktu eta zerbitzu guztiek Espainiako Bankuaren araudia, Aseguruen Zuzendaritza Orokorra edo CNMVrena betetzen dute, bai informazioari dagokien arloan bai saltzeko moduan, eta horrek prozesura horien gardentasuna bermatzen du.\nHorrez gain, Kutxabank Taldeak garrantzia handia ematen dio bere negozio eredua eta salmenta prozesuak bezero bakoitzaren finantza kulturari eta haren behar bereziei egokitzeari. Adibide argienetako bat Inbertsio-funtsak eta Eskuordetutako Zorroak saltzeko prozesuak dira, merkaturatutako produktuen egokitasuna ebaluatzen baitute, Aholkularitza ez askearen zerbitzuen eta Zorroen Eskumeneko Kudeaketaren menpe, hurrenez hurren. 2020. urtean, online Bankuaren bidezko Aholkularitza ez Askearen zerbitzuaren garapenak nabarmen egin du aurrera. Hori dela eta, urtearen amaieran, Inbertsio-funtsekin lotutako eragiketen gehiengoa bezeroak modu arin eta autonomoan egin ahal izan du, inbertitzailea babesteari buruz indarrean dagoen arautegia betez.\nKomenigarritasunaren testak, baloreen merkaturatzerako, errenta finkorako, etab. indarrean dagoenak, bezero bakoitzaren ezagutza eta esperientzia aztertzen ditu, eta egokitasunaren testak berriz, alderdi hauei bere inbertsio-helburuei (profila) eta finantza-gaitasunari buruzko informazioa eransten die.\nEra berean, 2015ean, ekarpenen simulatzailea gehitu zitzaien aurreikuspen produktuen salmentei, eta profilak zehazteko tresna hartzen du barne honek. Tresna honen bitartez, erretiroaren prestazioa aurreikus daiteke, eta denboran zehar egokitzen doan inbertsioaren ibilbidea zehaztu daiteke, ondorioz. Azken finean, entitateak produktu horiek eta zerbitzu sofistikatuagoak kontratatzeko egokienak izan daitezkeen bezeroak identifikatzeko beharrezko metodologia eta tresnak eskaintzen ditu, baina baita balio erantsi handienekoak ere.\nZerbitzu horiek guztiak saltzen dituzten eta ematen dituzten zerbitzuen arabera egokitutako prestakuntza jaso duten kudeatzaile adituen laguntza izango dute. Etengabe eguneratzen den informazioa dute, ezaugarri nagusiei, kontratazio-baldintzei eta, hala badagokio, merkataritza-katalogoaren arriskuei buruzko xehetasunekin, baita une puntualetan edo iraupen mugatu batekin ateratzen diren kanpainei buruzkoa ere. Inbertsio produktu eta zerbitzu sofistikatuenak saltzen dituzten sareek, Banka Pertsonala, esaterako, prestakuntza plan espezifikoak dituzte, espezializatuagoak.\nIldo beretik, azken urteotan, bezeroen babesa hobetzera zuzendutako jarduketa arautzailea eta gainbegiralea areagotu eta indartu egin da, bere finantza-hornitzaileei eta aseguratzaileei dagokienez.\nTestuinguru horretan, Araugile europarrak, 2016. urtean, Aseguruen Banaketaren Zuzentarau (ABZ) berria eta eskuordetutako hainbat erregelamendu argitaratu zituen, zeintzuen helburu nagusiak kontsumitzailea babestea, portaera-estandarrak ezartzea eta interes-gatazkak, ordainsariak eta produktuen gobernantza arautzea ziren, hori guztia aseguruen esparruan.\nZuzentarauaren xedapen batzuk zuzenean aplikatu beharrekoak dira, beraz, aurten, aseguruen merkataritza-prozesuko hainbat alderdi aldatu dira.\nKutxabankek, gainera, produktu eta zerbitzu berriak abian jarri aurretik analisia egiteko prozesu bati jarraitzen dio. Gidalerroen eskuliburua eta produktu berriak onesteko prozedurak produktu berriak abiarazteko prozesua formalizatzeko eta hainbat araudiren eskakizunak betetzeko sortu zen, Europako Bankuko Agintariek igorritako Barne Gobernuko Gidak zehazten duen modu espezifikoan. Horrez gain, produktuak onartzeaz arduratuko den Produktu Berrien Batzordea ere sortu zen.\nEskuliburuak bi prozedura zehazten ditu produktuak merkaturatzeko. Bata produktu berriei aplikatuko zaie, bestea, pareka daitezkeen produktuei. Bietan Batzordean ordezkatutako arlo guztien aldeko ebazpena behar da (tazitua edo inplizitua), bakoitzak eskumena duen arloan: lehenengo kasuan, produktu berriak izan ditzakeen eraginen analisi xehatua egingo da eta, bigarrenean, aldiz, aurkeztutako produktuaren “parekagarritasuna” onartzen edo baztertuko da. Batzordeko kideen artean desadostasun gaindiezinak baldin badaude, proposatutako produktua edo zerbitzua onartzeari dagokionez, eskumena duen organoari helarazi beharko zaio (Txikizkako Batzordea).\nBeraz, Produktu Berrien Batzordeak merkaturatuko diren produktu eta zerbitzu berriek indarrean dagoen araudi aplikagarria betetzen duela ziurtatzen du, eta baita egokiak direla Entitateak hartutako merkataritza jarrerarentzat, eta transmititu nahi duen korporazioaren irudiarekin bat datorrela. Gainera, entitatea produktu berriak ekar ditzakeen arriskuak kudeatzeko gai dela egiaztatzen du; eta horiek Entitateak aurkeztu nahi duen arriskuaren profil orokorrarekin bat datozela, merkaturatzeko baldintza ekonomikoak egokiak direla eta produktu edo zerbitzu berria behar bezala administratzeko eta kudeatzeko baliabide tekniko eta giza baliabide egokiak dituela ziurtatzen du.\n2020 urtean formalizatutako 20 produktuetatik, Batzordeak 19 “parekagarri” gisa hartu zituen eta 1 “berri” gisa kalifikatu zen. Kutxabanken RSE arloak Taldeko zerbitzu eta produktuentzat egiten diren bileretan hartzen du parte, eta erantzukizun sozialeko ikuspuntutik egokitzeko modua azaltzen dute. Batzorde honek aho atez hartzen ditu erabakiak.\nKutxabank Ordainketa-zerbitzuen Bigarren Zuzentaraura (PSD2) egokitu da; araudi honen helburua kontsumitzaileei on egitea da, ordainketa elektronikoetako segurtasuna hobetuz eta herrialdeen eta hornitzaileen arteko berrikuntza eta lehiakortasuna sustatuz, era honetan, Europar Batasunean ordainketen merkatu integratuago eta eraginkorrago bat garatzen laguntzeko.\nAraudi berri honen zati garrantzitsuetako bat baimen-sistema indartuak aplikatzea da (“Strong Customer Authentication” edo “SCA” ingeleseko siglengatik), saltoki fisikoetako nahiz lineako ordainketa aginduetan, eta lineako eta mugikorreko Banku eragiketa zehatzetan.\n2020. urtean ikerketa bat egin da, EAEko partikularren asebetetze-maila balioztatzeko helburuarekin. Aipatu azterketaren arabera, Kutxabankek atzerapauso txiki bat egin du, eta balioztapena 2018ko datuaren inguruan kokatu du. Merkatuak egonkor dirau, aurreko urtekoaren antzeko balioztapena lortuz.\nBalorazioa, 1etik 10era, hurrengoa izan da:\nBezero partikularren asebetetze maila orokorraren balorazioa - KUTXABANK\n7,22 7,47 7,2\n2020. urtean ikerketa bat egin da Kordoban, partikularren asebetetze-maila balioztatzeko helburuarekin. Aipatu azterketak hobekuntza garrantzitsu bat islatu du, eta 2016az geroztik izandako balioztapen onena lortu du. Merkatuaren bilakaera Cajasur-enaren berbera da:\nBezero partikularren asebetetze maila orokorraren balorazioa - CAJASUR\n6,11 6,13 7,34\nHalaber, Kutxabank Aseguruek hainbat azterketa egiten ditu etxeko arrisku anitzeko aseguruaren ondoriozko prestazioen bezeroen asebetetze maila ezagutze aldera.\nAzken 10 urteotako balorazioa, 1etik 10era, hurrengoa izan da:\nEtxe aseguru baten prestazioak artatutako bezeroen asebetetze-mailaren balioztapen orokorra\nNorbolsak, aldizka, bezero partikularren asebetetzeari buruzko ikerketak egiten ditu. Azken urteotako balioztapena honakoa izan da 1-5 bitarteko eskala batean:\nBezero partikularren asebetetze maila orokorraren balorazioa - NORBOLSA\n4,13 4,25 *\n* Oharra: Ikerketa hau 2021era atzeratu da, Covid-19ren pandemiaren ondorioz 2020an bizitako ohiz kanpoko egoera dela eta.\nBestetik, aipatu beharra dago Kutxabankek aldizka gosari eta jardunaldi informatiboak antolatzen dituela bezero espezializatuenekin eta bezero potentzialekin, eta haiei merkatuen, inbertsio aukeren edo finantza Taldeak aurrezteko edo inbertitzeko diseinatzen dituen produktuen inguruko aukeren berri ematen die haietan.\nJardunaldi horietan, Bankuaren kudeatzaile pertsonalek edo zerga eta finantzetan adituek finantza merkatuen eboluzioaren eta inbertsio estrategien inguruko berri ematen diete bezeroei. 2020. urtean zehar, aurrez aurreko 4 jardunaldi soilik egin ahal izan ziren Estatuko hainbat hiritan, eta 1.000 pertsona baino gehiagok parte hartu zuten. Horrez gain, YouTuben 6.000 bistaratzetik gora dituen bideo informatibo bat eta 6.000 erabiltzaile baino gehiago eta YouTuben 5.000 bistaratze baino gehiago dituen web-mintegi bat ere egin ziren.\nBankuak enpresa bezeroei zuzenean zuzendutako ekintzak ere egin ditu, eta hiru euskal patronalek antolatutako topaketetan hartu du parte, maila gorenean, non elkartutako konpainia nagusiek hartu zuten parte.


Ikasturte Amaierako Festa (Ekainaren, 28an) - egibide.org\nIkasturte Amaierako Festa (Ekainaren, 28an)\n27/06/2019 /en General /por Aitor Buendia\nOstiralean, ekainaren 28an., ekintza desberdinak egingo dugu ikasturtea bukatzeko. Adibidez, “Roberto Fdz. De Larrinoa” Bizikleta martxaren III. edizioa , Mendi Irteera eta Pintxoen Txapelketa.\nPasa den urtean bezala, aurten ere pintxopote solidario bat izango dugu. Dastatu ahal izango ditugun pintxoak lehiaketan parte hartu dutenak izango dira, beraz, 13:00etatik aurrera Molinuevoko campusera etorri eta pintxoez gozatu\nhttps://www.egibide.org/file/2019/06/20180629_115907-copia.jpg 450 800 Aitor Buendia https://www.egibide.org/file/2017/07/logo-vector-egibide-h-300x152.png Aitor Buendia2019-06-27 14:39:452019-06-27 14:46:04Ikasturte Amaierako Festa (Ekainaren, 28an)\nFotos de los “II EGIBIDE SARIAK” Fotos en el cierre de “III Teknocamp”


San Joan jaieguneko pregoia\nAurtengo San Joanak bertan behera geratu diren arren, Xabier Lertxundi alkateak hernaniarroi animo mezu bat bidali nahi izan digu.\nMUSIKA: Ainhoa Larrañaga\nAinhoa Larrañaga musikari hernaniarrak kantu batzuk eskainiko dizkigu.\nARGAZKI-ERAKUSKETA: Nagore Legarreta\nIndian 2013 eta 2017 urteen artean egindako bidaietan garatutako proiektuaren argazkiak biltzen dituen erakusketa.\nBERTSOAK: Eñaut eta Unai Agirre\nBertso zahar eta berriak, auskalo zeinek eginak.\nANTZERKIA: Vito Rogado\n"Arréglalo tú misma sin salir de casa" bakarrizketa eskaini digu Vito Rogadok Hernani Kultura on line ekimenaren barruan.\nOsasun zentroko aholkuak. Izaskun Miner pediatra\nHernaniko Osasun zentroko Izaskun Miner Pediatrak COVID 19ak sortutako egoeraren inguruan emandako aholkuak.\nOsasun zentroko aholkuak. Xabier Errazkin familia medikua.\nHernaniko Osasun Zentroko Xabier Errazkin Familia Medikuak, COVID 19ak sortutako egoeraren inguruan emandako aholkuak\nXabi Solano Maiza Ereñozuko musikariak zenbait kantu partekatuko ditu.\n1 - 15 erakusten 89 emaitzetatik.


Kiroldegiko kudeaketa begi onez jo dute erabiltzaileek - Deia\nKiroldegiko kudeaketa begi onez jo dute erabiltzaileek\nUdalaren inkesta baten arabera, bermeotarrak "pozik" agertu dira Patronatuaren lanarekin\ni. f. / bermeo 05.07.2021 | 00:06\nEz da erreza izan pandemia garaian egindako kudeaketa, itxierak edota zerbitzuen murrizketak izan direlarik nagusi zenbaitetan. Baina Bermeoko Areneko kiroldegia begi onez jo dute erabiltzaileek bere ateak itxi zituen. "Iritziak eta aldi berean iradokizunak jasotze aldera", Kirol Patronatoak bi inkesta egin ditu. Balorazio orokorra "azpimarragarri ona izan" dela gaineratu dute.\nGarbitasunaz, segurtasunaz, bulego birtualaz, kirol-guneetan hartutako neurriez, seinaleztapen-sistemaz eta pandemia eta jarduera fisikoaren arteko erlazioari buruz galdetu zaie erabiltzaileei. "Inkestan 204 galdeketa burutu dira, lurreko erabiltzaile, uretako erabiltzaile eta gune biak erabiltzen dituztenetan banatuta. Adin eta genero desberdinetako galdekatuek, pandemia garaian jarduera fisikoa egitearen garrantzia eta instalazioen garbitasuna nabarmendu dute orokorrean".\nHorrez gain, "begi onez ere baloratu dituzte" kirol-guneetan hartutako neurriak, erabilitako seinaleztapen-sistema, sarrera-irteeren kontrola edota izena emateko modua. Erabiltzaile gazteenen gogobetetze maila "izan da altuena uretako instalazioei dagokionez".


¿DÓNDE VAMOS A BAILAR ESTA NOCHE?. AZNAR, JAVIER. AZNAR, JAVIER. 9788494629938 La Librería de Panamá Viejo


2021-09-20 - Goierriko Hitza : Goierriko Hitza\nKilometroen inguruko erakusketa ibiltaria Igartzara heldu da\nKilometroak jaialdiaren historia laburbiltzen duen erakusketa ibiltaria Igartzako Monumentu Multzoa izango da ikusgai, ostiralera arte.\nItsasondoko eguzki izpiekin egindako Ekirock-a\nJon Gurrutxaga & Urbil Artola, Howdy Bluegrass, Maddi Otamendi eta Dj Monkey Man ekarriko ditu Ekirock ekimenaren aurkezpenak Itsasondora.\nLegazpi eta Zumarraga eremu berdean sartu dira\nBeheranzko joeran jarraitu dute datuek nahiz intzidentzia tasak asteburuan ere. Bost kasu atzeman dituzte ostiraletik igandera, Lazkaon, Urretxun eta Zegaman.\nGarikoitz Bravok txirrindularitza profesionala utziko du\nItaliako Klasikoa "azken lasterketa" izango duela eta txirrindularitza profesionala uztera doala iragarri du lazkaotarrak, 12 urteko ibilbidearen ondoren.\nAurtzakoek Beasaingo dantzak Basaurira eraman zituzten\nAurtzaka Dantza Taldeak Basauriko Euskal Herriko 49. Dantza Agerketan hartu du parte asteburuan\nGipuzkoa eta Bizkaia txapeldun, Salbatoren\nEmakumezkoetan Gipuzkoak irabazi zuen. Gizonezkoetan, Bizkaiak\nIraurgirentzat, Euskal Kopa\nGarailea atzoko partidan erabaki zen, ligako azkenekoan. Harmailek itxura polita izan dute txapelketa osoan\nGoierri Gorrik porrotarekin hasi du denboraldia\n1 eta 0 galdu zuten Zarautzen. Atsedena tokatzen zaie asteburu honetan\nBeasainek etxean irabazi gabe jarraitzen du\n2 eta 3 galdu zuten Pasaiaren aurka. Sailkapenaren erdian daude\nBeasaingo ordezkari politikoek pasa den astean izandako ekintzak gaitzetsi dituzte\nHainbat zaborrontzi erre eta pintadak egin zituzten


¿Sirve de algo la ‘pastilla del colesterol’? Zerbaiterako balio al du “kolesterolaren pilulak”? - UPV/EHU\nMaria Puy Portillo Baquedano eta Saioa Gómez Zorita\nZerbaiterako balio al du “kolesterolaren pilulak”?\nFarmazia eta Elikagaien Zientziak Saileko ‘Elikadura eta Gizentasuna’ ikerketa taldeko ikertzaileak\nLehenengo argitaratze data: 2020/08/25\nMaria Puy Portillo Baquedano eta Saioa Gómez Zorita. Argazkia: Nuria González. UPV/EHU.\nKolesterola molekula bat da, gizakiaren bizitzarako behar-beharrezkoa, oinarrizko funtzioak betetzen baititu. Adibidez, sexu hormonen eta behazuneko azidoen sintesiaren aitzindaria da, eta gorputzeko egitura ugaritan dago.\nMolekula honen jatorriak bi dira:\n1.- Exogenoa: dietaren bidez hartzen da, eta heste meharrean xurgatzen. Hasiera batean besterik uste bazen ere, frogek erakutsi dute ez duela eragin handiegirik odoleko kolesterol mailetan.\n2.- Endogenoa: organismoak gibelean sintetizatzen du. Faktore genetiko eta dietetiko batzuen araberakoa izaten da. Azukre sinpleek eta gantz aseek areagotu egiten dute kolesterolaren sintesi endogenoa.\nKolesterolaren kontzentrazio handiegiek –edo txikiegiek– osasun arazoak sor ditzakete. Hiperkolesterolemiak handitu egiten du gaixotasun kardiobaskularrak izateko arriskua, eta gaixotasun horiek dira, hain zuzen ere, gure gizarteko heriotzen eragile nagusiak.\nBi kolesterol mota daude eta garrantzitsua da biak ondo bereiztea. LDL edo “kolesterol txarra”: kolesterol mota honek ez luke muga jakin bat gainditu behar, areagotu egiten duelako gaixotasun kardiobaskularrak izateko arriskua. HDL edo “kolesterol ona”: ona da kolesterol mota hau maila altuan izatea, babestu egiten duelako gaixotasun kardiobaskularren aurrean.\nGaur egun, hainbat metodo daude arrisku kardiobaskularra neurtzeko; horrela, balioetsi egin daiteke horrekin lotutako heriotza arriskua. Hori oso baliagarria da sintomarik gabeko pertsonen kasuan, eta kostu txikia du, gainera.\nHamar urteren buruan arazo kardiobaskularrei lotutako heriotza arriskua aurreikusteko erabiltzen diren metodo nagusiak REGICOR eta SCORE tauletan oinarritzen dira. Lehenengoek pazientearen honako alderdi hauek izaten dituzte kontuan: erretzailea den, diabetikoa den, adina, tentsio arterialaren balioak, guztizko kolesterola, HDL kolesterola eta LDL kolesterola. Bigarrenek, berriz, sexua, adina, tentsio arteriala, kolesterolaren kontzentrazio plasmatikoak eta pazientea erretzailea den edo ez hartzen dute kontuan.\nDiabetikoak ez diren pazienteen kasuan, bi taulek oso antzeko emaitzak ematen dituzte. Analisi horren emaitza kontuan izanik, eta pazienteak beste patologiarik baduen ikusita, erabakitzen da pazienteak tratamendu farmakologikoa jaso behar duen ez; betiere, dieta eta jarduera fisikoa nahikoak ez badira edo huts egin badute.\nZer pazientek har ditzakete estatinak?\nGuztizko kolesterola eta LDL kolesterola murrizteko –eta, beraz, arrisku kardiobaskularra txikitzeko– tratamendu farmakologikoa estatinak dira.\nEstatinak har ditzaketen pazienteak honako hauek dira.\nLDL kolesterol mailak 240 mg/dL-tik gora dituzten pazienteak; baita ere 190 mg/dL-tik gorako balioak dituztenak, familian dislipemia badute edo hipertentsio arterial larria badute.\nGaixotasun kardiobaskularra ezarrita daukaten pazienteen kasuan, LDL kolesterolaren balioak 70 mg/dL-tik beherakoak izatea ere bada helburua. Adibidez, honako hauek dituzten pazienteen kasuan: kardiopatia iskemikoa, I motako diabetes mellitusa eta xede organo baten lesioa, II motako diabetes mellitusa arrisku kardiobaskularreko faktoreak lotuta, edo xede organo baten lesioa, giltzurruneko gaixotasun kroniko aurreratua eta SCORE ≥ % 10 maila.\nAzkenik, LDL kolesterolaren maila 100 mg/dL-tik beherakoa izateko helburua ezartzen da I eta II motako diabetes mellitusa duten pazienteen kasuan, xede organoetan lesiorik ez dutenean eta arrisku kardiobaskularreko faktorerik ez dutenean, giltzurruneko gaixotasun kroniko moderatua duten pazienteen kasuan eta SCORE balioak % 5 eta 10 artean dituzten pazienteen kasuan.\nSCORE balioak % 1 eta 5 artean egonez gero, LDL kolesterolaren maila 115 mg/dL-tik behera kokatzea izango da helburu terapeutikoa. Zenbat eta handiagoa izan SCOREren balioa, orduan eta beharrezkoagoa izango da hori.\nEstatinek kolesterolaren gibeleko sintesian parte hartzen duen entzima bat inhibitzen dute: hidroximetilglutaril koentzima A erreduktasa (HMG-CoA erreduktasa). Beste modu batera esanda, kolesterol gutxiago sortzea eragiten dute.\nOndorioz, odolean dagoen kolesterol pixka bat erabili beharko denez, LDL kolesterolaren maila % 15 eta 50 artean jaisten da.\nGainera, triglizerido serikoek apur bat behera egiten dute, eta HDL kolesterolak gora egiten du. Gaur egun erabiltzen diren estatinak honako hauek dira: atorvastatina, fluvastatina, lovastatina, pitavastatina, pravastatina, rosuvastatina eta simvastatina.\nFarmako hauek seguruak eta tolerantzia onekoak dira oro har, baina paziente batzuek albo ondorioak izaten dituzte, hala nola muskuluetako mina.\nBeste ondorio ezatsegin batzuk ere ager daitezke, hala nola nahasmendu kognitiboak eta buruko mina. Halakoak ohikoagoak izaten dira beste medikamentu batzuk ere (kortikoideak, antirretrobiralak, opioideak) hartzen ari diren pertsonen kasuan, emakumeen kasuan, 65 urtetik gorakoen kasuan eta beste patologia batzuk dituzten pertsonen kasuan.\nBeraz, pertsona bakoitzeko ikusi beharko da tratamenduak zer arrisku eta zer onura izango dituen. Normalean erabiltzen diren dosi terapeutikoek eragiten dituzten ondorio ezatsegin nagusiak urdail-hesteetan sortzen dira: goragalea, gorakoak eta dispepsia (abdomenaren goiko aldean mina edo ondoeza).\nGaur egun, eztabaida dago estatinak baliatzen dituen tratamendu hipolipemiatzailearen inguruan; batik bat, tratamendu hori minbizia izateko arriskua areagotzearekin lotzen hasi zirenez geroztik. Nolanahi ere, emaitza horietako asko animaliekin egindako azterlanetatik eskuratu dira, eta orain arte egindako saiakuntza klinikoek ez dute patologiaren intzidentzian aldaketarik erakusten.\nGauza jakina da estatinek ugaritu egiten dituztela gibelaren kaltearekin zerikusia duten entzima batzuk (transaminasak). Nolanahi ere, ondorio negatibo hori jasotako dosiarekin lotuta egoten da neurri handi batean, eta, gainera, oso kasu bakanetan iristen da gibelaren gutxiegitasuna eragitera.\nBestalde, egia da farmako hauek areagotu egiten dutela diabetesa izateko arriskua, baina, batzuetan, arrisku onargarria izaten da. Azkenik, azterlan batzuek erakutsi dute paziente hauen kasuan handitu egiten dela gorputzaren pisua. Hala ere, paziente bakoitzak elikatzeko eta jarduera fisikoa egiteko dituen ohiturekin lotuta egon daiteke pisuaren gorakada hori. Izan ere, pertsona horiek, beren kolesterol maila jaitsi egin dela ikustean, erlaxatu egiten dira.\nEstatinen ordezko aukerak\nEstatinak hartzea nahikoa ez den kasuetan, edo hartu ezin direnean, beste tratamendu batzuetara jo daiteke. Tratamendu horiek estatinekin konbina daitezke edo ez. Horien artean ditugu behazuneko azidoen bahitzaileak.\nHalakoek, behazuneko azido berriak sintetizatzera behartzen dutenez gibela, gutxitu egiten dute kolesterol plasmatikoa. Nolanahi ere, ez dira ondo toleratzen, eta areagotu egin ditzakete triglizerido serikoak. Fibratoak ere erabil daitezke: jaitsarazi egiten dituzte guztizko kolesterola, LDL kolesterola eta odoleko triglizeridoak, eta, aldiz, igoarazi egiten dituzte HDL kolesterolaren mailak.\nOndorio gisa, esan dezagun kolesterol maila egokiak izateko eta arrisku kardiobaskular txikia izateko, garrantzitsua dela dietari dagokionez ohitura egokiak izatea, jarduera fisikoa erregulartasunez egitea eta ez erretzea.\nBeharrezkoa izanez gero, eta osasun profesionalak hala ebazten badu, adierazitako tratamendu farmakologikoa hasi beharko da, eta edozein efektu kaltegarriren berri eman.\nGainera, gogoan izan estatinek ere badituztela beren arriskuak, medikamentu guztiek bezala. Albo ondorioak hainbat faktoreren araberakoak izaten dira, eta azken urteotan komunikabideetan eta sare sozialetan aipatu dituztenak ez daude frogatuta edo erabat justifikatuta. Bukatzeko, zalantzarik izanez gero, eskatu aholkua zure sendagileari edo farmazialariari.\nInprimatu Zerbaiterako balio al du “kolesterolaren pilulak”?


Ezjakintasunaren kartografia #251 - Zientzia Kaiera\nEzjakintasunaren kartografia #251\nIrudia: Material topologiko batean uhin kuantikoek osatzen dituzten interferentzia patroiak (konputagailu batek moldatuak). (Iturria: A. Yazdani/SPL)\nAntzeman dezakegunarengatik gerta daiteke etorkizunean bateriak izatea hainbat konturen oinarri. Bateria hauek egun diren baino seguruagoak izan beharko dute eta horretarako, erabiltzen diren elektrolito organikoak ezabatu beharko dira toxikoak eta sukoiak baitira. Egokiena elektrolito solidoak erabiltzea litzateke baina horretarako hauen funtzionamendua zehatz ezagutu beharko da. Horretan dabiltza BCAMeko ikertzaileak: How lithium ions move in substituted ceramic solid electrolytes.\nGero eta agerikoagoa da korrelazioa dagoela gure esteetan bizi diren mikroorganismo eta gure entzefaloaren funtzionamenduaren artean. Baina, azken ikerketen arabera badirudi mikroorganismo batzuen faltak depresioarekin zerikusia duela. José Ramón Alonsok azaltzen digu: Microbiota and depression.\n2017an material topologikoen inguruko teoria garatu zutenean, Nature aldizkariak azala eskaini zien eta ikerketari buruzko iruzkina ere. Orain, teoria hartan oinarrituta, material topologikoen datu-base interaktiboa sortu dute eta Nature aldizkarian argitaratu dute berriz emaitza. Horrez gain aldizkariak podcast bat ere eskaini dio ikerketari. DIPCko ikertzaileen lan hau aparta da: 27% of all materials in nature are topological. And now there is a catalogue.\nArgitalpen-data: 2019/03/02 · Atala: Dibulgazioa, Ezjakintasunaren kartografia\nEzjakintasunaren kartografia #215\nEmaitza interesgarriak ditu geometria konputazionaleko klasiko baten hedapenak. David Ordenen Down in the depths ‘on’ Carathéodory’s theorem Substantzia erabilgarrien iturri […]\nEzjakintasunaren kartografia #159\nNeutrinoen izaerari buruzko esperimenturik interesgarrienetariko bat Espainian egiten ari dira. Víctor Marínek aurkezten digu: The Spanish take on the nature […]


abuztua | 2009 | Medikuntzako Ikasleak\nabuztua 14, 2009 ·\tegilea: Adrian Hugo Aginagalde Llorente ·\tin Oharrak / Avisos\t· Utzi iruzkina\nHonen bidez jakinarazten da ez dela bidaliko gutunik ikasleen etxera, automatrikula noiz egin behar duten jakinarazteko. Hori dela-eta, automatrikula egiteko egun eta orduaren jakinarazpen ofiziala Interneten bidez egingo da, unibertsitatearen web orrian, 2009ko irailaren 7an. Matrikula 2009ko irailaren 14tik 25era egingo da, bi egunok barne. Ikasleek, esan bezala, automatrikula egingo dute (horretarako jarriko den ikasgelan edo Interneten bidez). Advertisements\nSe comunica al alumnado que no se enviará carta al domicilio para informar sobre la fecha de automatrícula que le haya correspondido. La notificación oficial del día y hora asignado para realizar la automatrícula será la que se comunique a través de Internet, en la página web de la Universidad, el día 7 de septiembre […]\nLehenengo mailako ordutegiak / Horarios de primer curso\nabuztua 12, 2009 ·\tegilea: Adrian Hugo Aginagalde Llorente ·\tin Oharrak / Avisos\t· Utzi iruzkina\nIkastegiko web orrialdea erabiltzen hain zaila denez hemen jartzen dizkizuegu loturak: EUS 31 EUS 32 Ingelesa Ya que resulta tan difícil utilizar la página web os enlazamos aquí los horarios: CAS 01 CAS 02 Inglés\nabuztua 6, 2009 ·\tegilea: Adrian Hugo Aginagalde Llorente ·\tin Opinión\t· Utzi iruzkina\nAntes de nada, enhorabuena a los nuevos futuros estudiantes de medicina, entráis en una de las carreras más apasionantes, absorventes y quizá exigentes que se pueden elegir. La razón que os ha llevado a tomar este camino poco importa y tampoco lo que os haya costado, ahora todo será distinto, pero también mucho más duro. […]\nIkasturte berria, baina betiko arazoa: mediku beharra eta ikasleentzako plaza gabezia. Azken Ate Ireki Jardunaldietan batxillergoko ikasleak ohartarazi genituen, ez zen plaza kopurua handituko. Halaxe onartu zen Fakultateko Batzarrean, bozketan ez zen eztabaidarik egon, han geunden ikasle eta iraskaleen ordezkariek aski ezagutzen dugu egoera: ez dago irakasle, material eta eraikin gehiago. Leioako Ikastegia hainbeste urtetan […]


Jakak ospakizun lasaia eta biharamun gozoa izan ditu - Aspe\n1 de abendua de 2020 Aspe Pelota\nBuruz Buruko txapeldun berriak Bilboko Bizkaia pilotalekuan jaso ezin izan zuen berotasun guztia sentituzuen Lizartzara heldu zenean. Badirudi izterreko arazoa ez dela larria, eta kaiolarako ere prest da jada\nGara. Biharamun gozoa bizi izan zuen atzo Erik Jakak Buruz Buruko Txapelketa irabazi ostean. Igande gauean 22.00 aldera iritsi zen aurrelaria Lizartzara eta omenaldi beroa jaso zuen pandemiari iskin egiten asmatu zuten herrikideen partetik. “Erik Jaka, herria zurekin” dioen pankarta udaletxeko balkoitik zintzilik eta bere argazki handi bat ere bertan itsatsita zela, Bizkaia pilotalekuan jaso ezin izan zituen txalo guztiak jaso zituen txapeldun berriak.\nAurreko bidalketa «Tan importante como este título es ser regular todo el año» Hurrengo bidalketa «La txapela ha dormido con el perro»\nAurkari zailenari aurre egiteko prest da Aranguren\n6 de otsaila de 2020\nAginagarrak badaki partida osoan zehar «dominatuta» egongo dela, baina ilusioz hartzen du aukera hau Gara. Badira bizitzan behin bakarrik agertzen diren aukerak eta ostiralean Zestoan izango duena egon daitekeen eta zailenetako…\nKasik ez jokatzen hasi, eta, azkenean, buruz buruko finalean da Erik Jaka. Bere nortasunaren eta lanaren fruituak jasotzen ari dela nabarmendu dute Iraitz Olaetxeak, Xabier Tolosak eta Mikel Saizarrek Berria. Ezohiko…\nJaka: «Zail ikusten dut uda honetan berriz jokatzea»\n27 de ekaina de 2018\nBerria. Erik Jakak bigarren graduko zuntz haustura du eskuineko saihets aldeko giharrean. Atzo egin zioten erresonantzia magnetikoa, eta medikuek ez diote eperik zehaztu. Gehiago irakurri


Ordulari biologiko unibertsal bat aurkitu dute zelulen arnasketan - Zientzia.eus\nHasiera » Artikuluak » Ordulari-biologiko-unibertsal-bat-aurkitu-dute-zel\nOrdulari biologiko unibertsal bat aurkitu dute zelulen arnasketan\nArnasketaren albo-produktu kaltegarriak erauzteko entzimek erritmo zirkadianoan funtzionatzen dute bizidunen erreinu denetan\n2012/05/31 Carton Virto, Eider - Elhuyar Zientzia Iturria: Elhuyar aldizkaria\nKai proteinak (irudiaren erdigunean) ezagutzen diren mekanismo zirkadiano zaharrenak dira eta zelula prokariotoetan bakarrik ageri dira. Cambridgeko Unibertsitateko ikertzaileek egindako neurketek koeboluzioaren zantzuak aurkitu dituzte mekanismo honen eta metabolikoaren artean. Arg. Guogang Dong, Haitao Guo/John Buchner/Susan Golden\nOxigenoaren arnasketaren ondorioz sortzen diren albo-produktu toxikoak erauzten dituzte zeluletatik peroxierredoxina izeneko entzimek, eta bizidun ia denek baliatzen dituzte horretarako. Cambridgeko Unibertsitateko ikertzaileek zuzendutako ikerketetan ikusi dute entzima horiek 24 ordu inguruko zikloak osatuz oxidatzen eta erreduzitzen direla bizidunen erreinu guztietan, gauaren eta egunaren zikloarekin bat.\n2011n giza globulu gorrietan eta O. tauri algan detektatu zuten peroxierredoxinen ziklo zirkadianoa; orain jakinarazi dute gauza bera ikusi dutela saguetan, fruta-eulietan, landareetan, bakterioetan eta baita arkeoetan ere. Bi ikerketak Nature aldizkarian argitaratu dituzte, eta ikertzaileen esanean, “peroxierredoxinen 24 orduko oxidazio-erredukzio zikloa biziaren domeinu guztietan gertatzen dela ikusi ondoren, geroz eta onargarriagoa da zelulen erritmo zirkadianoek jatorri molekular komuna izateko aukera”.\nOrdulari biologikoak bizidun askotan aurkitu dira, eta azken urteetan mekanismoa ere argitu da. Gene jakin batzuen espresio-errepresio zikloen bidez kontrolatzen dute denbora zelulek: geneek espresatzen duten produktuak berak eragiten du geneak erreprimitzea, 24 orduko zikloan. Mekanismoa komuna izanagatik, geneak desberdinak dira espezietik espeziera, eta, ondorioz, ordulari biologikoa hainbatetan modu independentean “asmatu” den hipotesia gailendu da azkenaldian.\nCambridgeko Unibertsitateko ikertzaileen aurkikuntzak zabaldu eta osatu egiten du ikuspegi genetikoa. Alde batetik, peroxierredoxina entzimen zikloa ez delako genetikoa, metabolikoa baizik. Eta, bestetik, mekanismo bataren eta bestearen arteko elkarrekintzak ere ikusi dituztelako ikertutako bizidunetan. Kasu guztietan ikusi dute bi sistema zirkadianoak gai direla bestea gabe ondo funtzionatzen segitzeko, baina eragiten diotela elkarri. Egileek mekanismo zirkadianoen koeboluzioa aipatzen dute argitaratutako artikuluan: “Gure emaitzek iradokitzen dute erritmo metabolikoak ordulari filumekiko espezifikoak bezain zaharrak direla gutxienez, eta, askotan, zaharragoak, baina erabat integratuta daudela haiekin organismo modernoetan”.\nPeroxierredoxinen mekanismo zirkadianoa duela 2.500 milioi urte sortu zela argudiatzen dute ikertzaileek. Bizidun fotosintetikoen jardueraren ondorioz, Lurraren atmosferan oxigenoa pilatu zen orduan; fotosintesiaren zikloaren erritmoari jarraitu eta oxigenoaren albo-produktu toxikoak ezabatzeko gai ziren mekanismoak faboratuak izan ziren, eta zabaldu egin ziren bizidunen artean.\nZerk kontrolatzen ditu ordulari biologikoa eta niniaren mugimenduak? - Zientzia.eus 2017-5-8\nHidrogeno-ekoizle berdea eta merkea - Zientzia.eus 2017-5-8\nOrdutegi molekularra egin dute, ordulari biologikoan zer ordu den jakiteko - Zientzia.eus 2017-5-8\nLiver lag : Nature News 2000-5-1


Euskal Herriko Gerra Zibila Archives - About Basque Country Euskal Herriko Gerra Zibila Archives - About Basque Country\nHome Tags Euskal Herriko Gerra Zibila\nTag: Euskal Herriko Gerra Zibila\nEuskarazko argitalpenen editorea: Leire Madariaga - Aza 14, 2016\nItzultzailea: Leire Madariaga Oroitzapen garaian gaude. Espero den moduan, 80 urteetan Euskal Herriaren alde penintsularra erdibanatu ziren gertaera ikaragarriei buruz ari gara. Gure ustez, Gerra Zibilaren; Euzkadiko...


Stuart Kozola (2020). Cointegration and Pairs Trading with Econometrics Toolbox (https://www.mathworks.com/matlabcentral/fileexchange/31060-cointegration-and-pairs-trading-with-econometrics-toolbox), MATLAB Central File Exchange. Retrieved November 29, 2020 .


Eskolako ariketak haurren egoera fisikoa hobetzen duela eta gorputzeko gantza murrizten duela frogatzen du azterlan batek. | Consumer\nEskolako ariketak haurren egoera fisikoa hobetzen duela eta gorputzeko gantza murrizten duela frogatzen du azterlan batek.\nPrograma horiek osasuna hobetu dezakete hurrengo urteetan, gaixotasun kardiobaskularrak eta antzekoak murriztuta.\nEskolan ariketa fisikoa egiteko programa egituratu batek haurren egoera fisikoa hobetzen du eta gorputzeko gantza murrizten. Suitzako Basileako Unibertsitatearen azterlan baten ondorioak dira, eta ondorioak ‘British Medical Journal’ aldizkariaren edizio digitalean argitaratu dira. Autoreen arabera, haurren osasuna eta egoera fisikoa hobetzeaz gain, programa horiek eragin positiboa izan dezakete osasunean hurrengo urteetan, gaixotasun kardiobaskularrak eta bestelakoak murrizten baitituzte.\nIkertzaileek 7 eta 11 urte bitarteko 540 haur aztertu zituzten bederatzi hilabetez, 15 eskolatan. Ikasleak ausaz esleitu zitzaizkion esku-hartze talde bati, profesionalek diseinatutako jarduera fisikoaren programa batekin. Gorputz hezkuntzako hiru ikasgaiak eta astean aparteko bi ikasgai berregituratzea zen esku-hartzea. Haurrek ere atseden laburrak hartu zituzten egunero, eta jarduera fisikoa egin zuten etxean egiteko. Ikasleei kontrol talde bat esleitu zitzaien ausaz, eta ohiko hiru ikasgaiekin jarraitu zuen.\nPrograma amaitu ondoren, zientzialariek honako hauek aurkitu zituzten: gorputzeko gantzaren jaitsiera erlatiboa, egoera fisiko aerobiko hobea, eskolako jarduera fisikoaren maila handiagoa, gorputz-masaren indizea (GMI) gutxiago edo gehiago handitzea eta esku hartzeko taldean arrisku kardiobaskular txikiagoa. Hala ere, eguneroko jarduera fisikoa eta bizi-kalitatea ez ziren nabarmen aldatu.\nIkerketaren egileek adierazi dute ikerketak eskoletan jarduera fisikoko programa bat ezartzeko modu praktikoa ematen duela. Tresna garrantzitsua da haurren obesitatea eta gaixotasun kardiobaskularra (gero eta ohikoagoak) prebenitzeko. Programa horien garrantzia, gainera, haur askok eskolatik kanpo jarduera fisikoa areagotzeko programei erantzuten ez dietelako da.\nariketa egoera fisiko eskola haurrak jarduera fisiko


Urdinean blai - Zientzia Kaiera\n“Nahi bezain ilun idatz ditzaket gaurko bertsoak.‘Gaua izarreztatua dago’ esan dezaketeta astroek urdin distiratzen dute urrunean‘”\n(Puedo escribir los versos más tristes esta noche.\ny tiritan, azules, los astros, a lo lejos”.)\nPablo Neruda. XX. poema. Abeslaria: Chavela Vargas\nUrdina inspirazio-iturri izan da gizakiontzat: izarren distira, uhinen isla, zeruaren handia, begi urdinak… Kolore honek ehunka abesti eta bertso eragin dizkio gizakiari, eta, zer esanik ez, garrantzitsua izan da Artearen Historian ere. Bere ingurua irudikatzen hasi zenetik, gizakiak izugarrizko ahaleginak egin ditu kolore hori pigmentuen bidez islatzeko.\nZer da ordea urdina? Zientziaren ikuspegitik, espektro elektromagnetiko baten tarte bat besterik ez da, 460 eta 495 nanometroen artean. Tarte txiki horretan ordea, nahi beste ñabardura aurki daitezke: urdin iluna, zeru-urdina, turkesa, blue-jeanen urdina,… Zuzena da beraz kolore bakar dugula esatea? Ez da zuzena Errusian behintzat. Errusierak, bi zatitan dauka espektroa: golubóy (zeru-urdina), eta síni (urdin iluna). Vietnamerak ordea, hitz bera erabiltzen du urdina zein berdea adierazteko. Horrelakoak dira hizkuntzak.\nXabier Amuriza – Mendian gora haritza – Kantaria: Imanol\nEz dago munduan Giottok Scrovegni Kaperan egin zuen zeruaren antzekorik. Lan horretan, oso garrantzitsua izan zen pigmentua: itsasoaz haraindiko urdina. Cennino Cenninik esan zuen “Artearen liburua” izeneko lanean LXII atalean “itsasoaz haraindiko urdina kolore noblea da, ederra, beste kolore guztiak baino hobea”. Ez naiz ni ba izango horretan gauzak hobetzen saiatuko dena. 1. Irudian ikus dezakezue kapera honen kupula. Badakizue hala ere argazkiek nekez erakusten dutela artelan baten eder osoa. Stendhalen sindromeak joak izateko, artelana bete-betean dastatzeko, Padovara joan behar da, Vénetora (Italia).\n1. irudia: Giottoko Scovegni familiaren Kaperako Kupula (1305-6). Iturria.\nItsasoaz haraindiko urdina Erdi Aroaren bukaera aldean iritsi zen Italiara. Itsasoan zehar iritsi zen, eta horregatik jarri zioten izen hori. Kokcha haraneko (Afganistan) meatzetan lortzen zen. Bertan, lapiz-lazuli ugari lortzen zen. Erdi-harribitxia da lapis-lazuli, eta lazurita asko dauka. Lazurita da urdin hori eragiten duena: Na8-10Al6Si6O24S2- . Ez da esan beharrik garai hartan ez zegoela oso “errepide” onik eta erraz imajina daiteke honelako harribitxien prezioa. Oso jende gutxik eros zezakeen horrelakorik, eta batez ere Birjinaren jantziak irudikatzeko erabiltzen zen, Jainkoaren ama izanda urdinik bikainena merezi zuelakoan.\nZorionez, Europan bazegoen aukera merkeagoa: “hemengo urdina” (itsasoaz haraindikoa ez bezalakoa), zurita ere deitua. Oso ezaguna eta erabilia izan zen Erdi Aroaren bukaeran eta Berpizkundean, eta Kobre karbonato basikotik 2·CuCO3·Cu(OH)2) lortzen zen. Karbonato hau oso ugaria zen Alemaniako mendietan, eta izan ere “Alemaniako urdina” edo “mendietako urdina” ere esaten zaio. Pigmentuak ordea hainbat eragozpen eragiten zituen. Alde batetik, kolorea ez da bat ere egonkorra, eta berderantz lerra daiteke minerala malakitara aldatzen bada. Era berean, ilundu daiteke kobrea oxidatu egiten bada (CuO), tenoria (beltza) emateko. Hori dela eta, jatorriz urdinak ziren koadro batzuk, berde edo beltz direla ematen du egun. Beste alde batetik, itsasoaz haraindikoa baino merkeagoa zen, baina ez merkea. Gauzak horrela, pigmentu urdin artifizialak egiten hasi ziren.\nUste dugu Europa dela arte-munduaren erdialdea, baina Egipton sortu zen askoz ere lehenago interes hori. Egiptoarrak izan ziren hain zuzen 2500 Kristo aurretik historian lehenengo pigmentu sintetikoa lortu zutenak: urdin egiptoarra, kobre eta kaltzio silikato bat (CaCuSi4O10). Horrelakoa lortzeko, tenperatura handietan (800ºC inguru) nahasten ziren area (silikatoaren iturria), kaltzio karbonatoa (kaltzioaren iturria) eta malakita (kobrearen iturria). Natrona (Na2CO3) gehitzen zen urgarri modura, eta horrela jaitsi egiten zen urtuaren tenperatura. Prozesu honetan oso urdin egonkorra lortzen zen, gure egunetaraino ere heldu delako, askotan 4000 urte iragan ondoren era ezin hobean mantendua. Rafaelek erabilitako urdinak aldiz, erabat aldatu dira. Egipto 1 –Europa 0.\n2. irudia: Aurrretik ikusia dugu Ducciok erabili zuela itsasoaz haraindiko urdina; kolore honek ez du argi infragorria xurgatzen, eta horrela, gardena zen irudi infragorrietan. Dirk Boutsek aldiz, azurita erabili zuen, eta horrek, argi infragorria xurgatzen duelarik, irudi iluna uzten du argi infragorrian\n“Maitasuna urdina da\neta kulunkatu egiten du nire bihotz maitemindua.\nMaitasuna urdina da,\nzure begietako zeruaren antzera”.\n(Bleu, bleu, l’amour est bleu.\nBerce mon cœur, mon cœur amoureux.\nBleu, bleu l’amour est bleu.\nBleu, comme le ciel qui joue dans tes yeux2)\nAndré Popp eta Pierre Cour. “L’amour est bleu”. Abeslaria: Vicky\nXVIII. mendetik aurrera, Frantzia izan zen pigmentu urdina sintetizatzen gehien saiatu zena. Izan ere, kimika modernoaren sorlekua da Frantzia. Erdi Arotik, margolanetan erabiltzeko moldatzen zen esmaltea, kobalto oxido bat, kristalari urdin kolorea emateko erabiltzen zena. Egiptoarrak izan ziren kobaltoa erabiltzen ere lehenak, XXVII Kristo aurretik. Edonola, urdin kobaltoa ez zen XIX.mendera arte merkaturatu. Bere formula hobetua (CoO·Al2O3), 1807an lortu zuen Louis Jacques Thénard kimikariak. Pigmentu hau oraindik erabiltzen da, eta oso harrera ona eman zioten margolari inpresionistek, aurkitu ondoren zenbait hamarkada beranduago. 3. Irudian ikus daiteke Renoirek nola erabili zuen.\n3. irudia: Les parapluies (180×115 cm). Renoir (1881-1886). Iturria.\nArtelan hau zoragarria da koloreen erabileraren ikuspegitik. Izan ere, urdin kobaltoa ez zen bertan erabilitako urdin bakarra. 1880-1885 tartean, margolari frantziarrak nahiko aldatu zituen bere koloreak, eta bazter utzi zuen kobaltoa, itsasoaz haraindikoa hartzeko. Hain zuzen “Euritakoak” margotu zuen garaian gertatu zen hori. National Gallery izenekoan egindako ikerketek agerian utzi dute artelan honetan pigmentu biak daudela: zenbait tokitan, kobalto oxidoa itsasoaz haraindikoaz estalita dago. Pentsa dezagun baina. Ez ote zen ba itsasoaz haraindikoa oso garestia? Renoirrek nonbait aurkitu ote zuen merkeago? Ba ote zuen zuzeneko harremanik Afganistanekin? Izatez, urdin hori ez zen jadanik Asiakoa, Frantziakoa baizik. Frantziak lortu zuen produktua sintetizatzea. Bere konposizio kimikoa aurkitu zuten, eta gobernuak sari bat eskaini zion sintesi-bidea aurkituko zuenari. Jean-Baptiste Guimeti eman zitzaion saria, eta 1830.ean industria mailan hasi ziren sintetizatzen. Horrekin batera, alemanek ere gauza bera erdietsi zuten.\n“Urdina, lerroak itsaso handian,\negiaren atzetik sutsu”\n(Azul, líneas en el mar que profundo\ny sin domar acaricia una verdad)\nAntonio Vega, egilea eta abeslaria: “Zeu zintuen ardatz”\nUrdin kobaltoa eta itsasoaz haraindiko urdina sortu baina hamarkada batzuk lehenago, Diesbach izeneko artisau batek oso ezaguna bilakatu zen pigmetua aurkitu zuen XVIII. mendearen hasiera aldean. Dirudienez, serendipia kasu bitxi bat izan zen. Diesbach saiatzen ari zen gorri koloreko kotxinila-laka lortzen, baina ustekabean, produktu urdin bat aurkitu zuen: Prusiako urdina. 1724.ean, merkatura eraman zen produktua, bere Fe7(CN)18 formulan susma daitekeen baino korapilatsua dena. Izan ere, burdinak oxidazio-egoera desberdinak izan ditzake.\nArtegile ugari hasi ziren pigmentua erabiltzen. Urdin berria, askoz ere biziagoa eta indigoa eta beste pigmentu natural batzuk baino egonkorragoa. Munduan zehar hedatu zen eta Txinara ere eraman zuten holandar salerosleek. Han, Hokusai handiak erabili zuen oso lan ospetsua egiteko. Ukiy-o formatoan egin zuen, hau da, egurrean egin zituen irudiak. Lan hori, Nueva Yorkeko Metropolitan museoan dago eta “Kanagawaren olatu handia” du izena. 4. Irudian ikus dezakezue.\n4. irudia: Kanagawaren olatu handia (26 x 38 cm). Hokusai. Iturria.\n“Urdina duzu ninia, eta barre egitean,\nbere argitasun leunak, gogora dakarkit\n(Tu pupila es azul, y cuando ríes,\nque en el mar se refleja)\nGustavo Adolfo Becquer –XIII. errima– “Abestu” Eskur (espainierazko zeinu-hizkuntzan moldatua)\nKontu hauek irakurrita, burura etorriko zaizue agian “Big Eyes” filma. Duela urte batzuk estreinatu zuten, eta Amy Adams zen protagonista. Margaret Keane margolariaren bizitza zuen ardatz. Margolari honen lanak, oso bereziak dira, bere pertsonaiek oso begi handiak dituztelako (5. Irudia). Badaude ordea niri bitxiagoak gertatzen zaizkidan beste begi batzuk, urdinak jakina: Amadeo Modiglianik margotu zituenak, Jeanne Hébuterne bere musarengan inspiratuak Jeanne ere margolaria zen, eta musa, adiskide mina izan zen, bere buruaz beste egin baitzuen, maitasun-historiari bukaera emanda.\n5. irudia: Ezkerrean, Play time (20 x 25 cm) (Margaret Keane); iturria. Eskuina: Begi urdinak (Jeanne Hébuterneren erretratua) (5 x 43) Amadeo Modigliani (1917); iturria.\nEta hitz dezagun Modigianik erabilli zuen beste pigmentu urdin bat: zeruleoa. Honek ere kobaltoa dauka, baina baita eztainua. Zehatz esanda, kobalto estannatoa da (CoO · n SnO2). 1821.etik ezagutzen da baina 1980.ean hasi zen George Rowney merkaturatzen Ingalaterran, eta orduantxe egin zen ezaguna. Pigmentu honen izena latinetik dator, caeruleus, eta hau caelum ‘zeru’ izenetik eratorria da latinaren barruan. Hain zuzen ere, merkatura iritsi zenetik, zerua irudikatzeko erabili izan da. Eta zer dela eta hemen Modigliani aipatzea? Modiglianik ez zuen ba pigmentu hau erabiltzen (dakigun bezala beste aukera asko zeudelako), eta horri esker, faltsutze asko harrapatu dira. Duela zenbait urte, koadro hori atzerabegirako erakusketa batean jartzeko eskaini zen, baina kimikako analisiak eginda, hura ustekabea!: urdin zeruleoa zegoen. Erakusketaren antolatzaileek nahiko izan zuten pigmentu hori aukitzea eta Modiglianiren lanetan ohikoak ziren beste pigmentu batzuk ez zeudela ikustea: baztertu egin zuten koadroa erakusketatik. Beste behin, egia agerian utzi zuten kimikako analisiek eta zorrotz lan egiteak.\n“Tertziopelo urdina zeraman soinean,\ngaua baino urdinagoa.\nSatina leunagoa zen,\nizarretako argia baino”\n(She wore blue velvet\nBluer than velver was the night,\nSofter that satin was the light\nfrom the stars)\nBernie Wayne eta Lee Morrus. Blue Velver. Abeslaria: Isabella Rosellini\nKyle Maclachian Isabella Rosellini liluraturik begira dago, emakumea Blue Velvet abesten ari den bitartean, hain zuzen ere Blue Velvet izeneko filmean. Urdin mota guztiak ez ezik, testurak ere landu ditzakete artegileek, eta halaxe egin zuen Yves Kleinek, pintura berri bat sortu zuenean. Yves Klein izena jarri zioten pinturari. Pigmentua, itsasoaz haraindikoa zen, eta sintesi bidez lortua. Hala ere, aglutinatzailea zen gakoa. Rhône Poulene enpresa farmazeutikoko kimikariek polimero biniliko bat garatu zuten. Berak, alkohol etilikoak eta itsasoaz haraindiko urdinak International Klein Blue izenekoa osatzen dute. Aurretik behar bezain azalduta dago hau guztia hemen (baina Youtuben ere kontsulta dezakezue).\n6. irudia: Samokraziako garaipena (S 9) (50×26×30 cm). Yves Klein (1973). Arte klasikoak eta arte garaikideak bat egiten dute obra honetan.\nLaburbilduta, urdina kolore bat baino gehiago da (eta kolore bi baino gehiago). Kimikaren historiaren eragile liluragarria da. Giottoren zerua da, gogo bat, Kleinen Venus hura, Birjinaren mantua, Jeanneren begiak, bertso bakan batzuk, Picassoren garai bat, Hokusairen olatua, eta milaka akorderen sortzaile.\nCennino Cennini “El libro del arte” Ediciones Akal (1988).\nXavier Durán “El artista en el laboratorio” Universidad de Valencia (2008).\nDeborah Garcia Bello (2013) “La química del azul de Klein”\nM. Douma (2008). “Pigments through the Ages”\nKlockenkämper, R. et al. (2000). Analysis of Pigments and Inks on Oil Paintings and Historical Manuscripts Using Total Reflection X-Ray Fluorescence Spectrometry. X-Ray Spectrom, 29, 119–129. DOI: 10.1002/(SICI)1097-4539(200001/02)29:13.0.CO;2-W\nOskar Gonzalez (@Oskar_KimikArte) UPV/EHUko Kimika Analitikoa Saileko ikertzailea da eta Zientzia eta Teknologia Fakultateko eta Arte Ederretako Fakultateko irakaslea ere.\nArgitalpen-data: 2017/06/27 · Atala: Dibulgazioa, KimikArte\nOskar Gonzalez Tots els colors del verd sota un cel de plom que el sol vol trencar Tots els colors […]\n[…] urdina aztertu du testu honetan Oskar Gonzalezek. Itsasoaz haraindiko urdina Erdi Aroaren bukaera aldean iritsi zen Italiara. Kokcha haraneko (Afganistan) meatzetan lortzen zen. Bertan, lapiz-lazuli ugari lortzen zen. […]\n[…] da gure egunetara iritsi. Izan ere, kolore batzuk lortzea ez da lan erraza, eta horren adibide da urdina. Antzinatik gizakiak izugarrizko ahaleginak egin izan ditu kolore hori pigmentuen bidez […]


JESUSEN 7 HITZAK ETA BERE ESANAHIA\nJesusen 7 Hitzak eta haien esanahia\nOrokorrean, hiltzear dauden pertsonen azken hitzak kontuan hartu ohi ditugu Jesusen 7 hitzak gurutziltzatze prozesuan esandakoak ez dute garrantzi txikiagoa. Artikulu honetan hitz horiei eta haien esanahiari buruzko xehetasunak azalduko ditugu.\n1 Jesusen azken 7 hitzen garrantzia\n2 Garrantzia eta meditazioa Jesusen 7 hitzetan\n2.1 Lehen esaldia\n2.2 Bigarren esaldia\n2.3 Hirugarren esaldia\n2.4 Laugarren esaldia\n2.5 Bosgarren esaldia\n2.6 Seigarren esaldia\n2.7 Zazpigarren esaldia\nJesusen azken 7 hitzen garrantzia\nEgoera desberdinetan pertsona baten azken hitzak garrantzitsutzat jotzen dira, baina bereziki bere heriotzaren unea iritsiko dela jakin edo suposatzen denean, horregatik izango dira bere azken hitzak.\nDemagun, egindako delitu batzuen ondorioz, legearen bidez heriotza-zigorrera kondenatua izan zen pertsona bat: pertsona hori, hura exekutatu aurretik, bere azken hitzak eta, batzuetan, bere nahiak kontuan hartzen dira. Premisa horren arabera, zergatik ez da kontuan hartu Jesusen 7 hitzak noiz gurutziltzatu zuten eta bere prozesuan zehar?\nBeno, hauek deitzen dira Jesusen azken 7 hitzak, bere sakrifizio prozesuan Jesusek gurutzean hil aurretik esan zituen azken esaldiak aipatzen baitituzte.\nHitzak Ebanjelioaren liburu kanonikoetatik ateratakoak dira; lauren artean Jesusek esandako esaldiak biltzen dituzten Mark, Mateo, Joan eta Lukas liburuetako istorioak.\nHala ere, eta Jesusen esaldiak zein ziren zehazten hasi aurretik, argitu behar dugu ez dutela ordena kronologiko zehatzik; ordena tradizionala jarraitzen dute.\nLukas 23:24. "Aita, barka itzazu zer egiten ari diren ez dakitelako" (Pater dimitte illis, non enim scivnt, qvid facivnt).\nLukas 23:43. "Ziurtatzen dizut gaur nirekin egongo zarela paradisuan" (Amen dico tibi hodie mecvm eris in paradiso).\nJoan, 19: 26-27. «Emakumea, hor duzu zure semea ... Semea, hor duzu zure ama» (Mvlier ecce filivs tvvs ... ecce mater tva).\nMateo, 27:46 / Mark, 15:34. Ene Jainkoa, ene Jainkoa! Zergatik abandonatu nauzu? (Elí, Elí! Lamá sabactaní? / Devs mevs Devs mevs vt qvid dereliqvisti me).\nJoan, 19:28. "Egarri naiz" (Gunea).\nJoan, 19:30. "Dena eginda dago" (Consvmmatum est).\nLukas 23:46. "Aita, zure eskuetan agintzen dut nire izpiritua!" (Pater in manvs tvas commendo spiritvm mevm).\nGarrantzia eta meditazioa Jesusen 7 hitzetan\nGure artikuluaren atal honetan esaldi horien xehetasunetan sartu nahi dugu, oharkabean pasa behar ez lukeen testuinguru historikoa baitute, esaldiak esateko arrazoia hobeto ulertzen lagunduko baitu; adibidez, bigarren, seigarren, lehenengo eta abarren kasuetan.\nBereziki, esaldi ospetsu eta debozio hauek kristauek gurtzen dituzte, Jesusen benetako hitzak zirela uste baitute.\nLukas 23:24. "Aita, barka itzazu zer egiten ari diren ez dakitelako."\nJesus gaizkileekin gurutziltzatu zutenean, esaldia airean esan zuen, eta horrek erromatar soldaduengana zuzendu zela sinets dezake; edo juduekiko; bien aldera izan zitekeen; Sinetsi ere egin liteke Jesusek esaldi hori gizateriarengana esan zuela.\nMezu hau interesgarria iruditu bazaizu, gure artikulua irakurtzera gonbidatzen zaitugu: Jesusen grina, heriotza eta berpizkundea.\nLukas 23:43. «Ziurtatzen dizut gaur nirekin egongo zarela paradisuan».\nTestuingurua Jesusen hitza Kondenatutako hiru gizonek izan zuten argudio batetik dator, eta horietako batek Jesusi oihukatu zion: «Ez al zara Kristo? Beno, gorde zu eta gu! ».\nBesteak, Jainkoaren beldurrez eta bere ekintzez damututa, erantzun zion: «Ez al zara Jainkoaren beldur, sententzia bera jasaten duzuna? Eta guk arrazoi osoz, merezi dugulako gure ekintzekin; horren ordez, honek ez du ezer gaizki egin. Jesus, gogoratu nitaz zure Erreinuarekin etortzen zarenean ». Une honetan erantzun dio Jesusek aurreko esaldiari.\nJoan, 19: 26-27. «Emakumea, hor duzu zure semea ... Semea, hor duzu zure ama».\nEsaldiaren testuingurua da Jesus gurutzean zegoela, bere ama, bere amaren ahizpa eta bere ikasle maitea han zirela. Jesusek zain zuen patua ezagutu zuenean, bere ikasle maitea semea utzi zion amari.\nPrintzipioz, hori gertatzen da Jesusek bere ama zaintzeko ardura izan zuelako, ustez alarguna omen den edo ustez alaba bakarra izan zuena, Jesus.\nHorrela, hil aurretik Jesusek bere ikasle maitearen esku utzi zuen bere ama; orain bere ikasle maitearen ama hau izanik. Jesusek goiko esaldia esan zien biei, eta harrera egin zion bere etxean.\nMateo 47:26. "Ene Jainkoa, ene Jainkoa, zergatik abandonatu nauzu?"\nJesus hil baino pixka bat lehenago, gurutzean, ozen oihukatu zuen zerura "Elí, Elí, lamá sabactaní?". Esaldi hori bere giza izaeraren isla da, non Jainkoak abandonatuta sentitzen den; Getsemaniko lorategian gertatu zen bezala.\nHala ere, Jesusek bere lana onartu zuen, munduko bekatua garbitzeko sakrifikatua izan zen, nahiz eta bere sufrimendua sufrimenduarekiko gizakiaren sentimendua ere islatzen den.\nJoan, 19:28. "Egarri naiz."\nEsaldi honetan bi esanahi daude: printzipioz, egarri fisiologikoa, gurutziltzatzearen ondorioz heriotzara kondenatutakoek jasandako sufrimendua eta martirioa dela eta deshidratatzea.\nEra berean, zentzu metaforikoan, uler daiteke "egarriarekin" esan nahi zuela bere espirituala betetzeko gogo horiek, azkenean gizateria guztiarentzako erredentzioa burutu ondoren.\nJoan, 19:30. "Dena eginda dago".\nGaraipen esaldia, hala dirudien arren. Jesusek jada oso ondo zekien zein zen bere lana: munduko gizon-emakumeen salbatzaile eta salbatzaile izatea, gizateriaren bekatuak bere aitaren aurrean garbitzen.\nJesusek jadanik bazekien bere lana lortu zuela, Eskritura Santuetan ezarritakoa betez, horrela bere Aitaren nahia asetuz. Jesusi ozpina eman zioten edateko bosgarren esaldia esan zuenean, eta edan zuenean "Dena amaitu da" esanez amaitu zuen.\nLukas 23:46. «Aita, zure eskuetan jarri dut nire espiritua!»\nHil baino lehen, Jesusek bazekien bere lana sakrifizioarekin beteta zegoela, eta horrekin esan zuen bere azken esaldia zerura oihukatuz "Aita, zure eskuetan jarri dut nire espiritua!", Eta berehala desagertu zen.\nArtikulu hau gustatu bazaizu eta honi buruzko xehetasun gehiago jakin nahi badituzu Jesusen 7 hitzak eta bere testuinguru historikoa eta esanahia, honako bideo hau ikustera gonbidatzen zaitugu:\nNazareteko Jesusen Bihotz Sakratuari arrosarioa\nLa Luzeko Ama Birjinari otoitza bere Errukiarengatik


Kontzertu berezia eskainiko du Emeki Koralak Markina-Xemeingo Karmen jaietan - Lea-Artibai eta Mutrikuko Hitza : Lea-Artibai eta Mutrikuko Hitza\nKontzertu berezia eskainiko du Emeki Koralak Markina-Xemeingo Karmen jaietan\nKarmengo elizan abestuko dute eguenean [uztailak 11], 22:00etan, eta errepertorioa askotariko kantekin osatu dutela aurreratu du Yolanda Loira Emeki Koraleko zuzendariak\nUrtero modura, Karmen jaietako egitarauaren barruan, kontzertu berezia eskainiko du Emeki Koralak. Koreografiaz eta musikagaz lagundutako ikuskizuna prestatu dute, publiko guztientzako.\nKarmengo elizan abestuko dute eguenean [uztailak 11], 22:00etan, eta errepertorioa askotariko kantekin osatu dutela aurreratu du Yolanda Loira Emeki Koraleko zuzendariak. Horrela, euskal kantak eta erbestekoak ere entzun ahalko dira emanaldian, Israelgo abesti bat edota ingeleseko beste batzuk esaterako. «Kontzertu bizi eta alaia izango da», aurreratu du Loirak.\nEmeki Koraleko 17 partaideak musikari bigaz lagunduta egongo dira. Aspaldiko bidelagun duten Antton Sarasuak lagunduko die pianoan, alde batetik, eta Imanol Arizmendiarrieta markina-xemeindarrak ere parte hartuko du kanta batzuetan perkusioa jota.\nArgazkia: Emeki Korala\nHamargarrena. Emeki Koralak Karmen jaien baitan abesten duen hamargarren aldia izango da aurtengoa. 2008an sortu zuten korala, eta 2009ko uztailean eman zuten Karmenetako lehen kontzertua. Ordutik taldean aldaketak eman direla gogoratu du hasieratik taldearen gidaritzan diharduen Yolanda Loirak. Hala ere, hasierako ilusioa eta gogoa bizi bizirik mantentzen dituzte.\n«Urte guzti hauetan jende bat joan eta berria sartu zaigu, eta hamar lagun izatetik hamazazpi izatera igaro gara». Izan ere, talde irekia direla dio, eta ez dela partiturarik irakurten jakin behar parte hartzeko. Betebehar bakarrak abestea gustatzea, taldean lan egiteko konpromisoa izatea eta kantatzen disfrutatzea direla azpimarratu du. Kantatzen disfrutatu eta disfrutatu arazteko helburu horrekin agertuko dira eguenean ere jendaurrera.